INFLUENCER VIETNAM DAKWA BABAKNYA DI MV DIPOTONG SEBAB ISTERI CEMBURU - INI BALAS AKIM

Seorang influencer Vietnam bernama Jade Anh baru-baru ini telah membuka cerita mengatakan bahawa babak dia dipotong daripada muzik video sebuah band tempatan kononnya dengan alasan isteri vokalis berasa cemburu.

Jade yang merupakan kacukan Jerman-Vietnam itu bercerita mengenai kisah dia yang terbang ke Malaysia bagi menyertai penggambaran muzik video untuk sebuah kumpulan tempatan namun hanya diberitahu pembatalan kemunculannya menerusi mesej.

Lebih mengejutkan apabila alasan dia disunting adalah kerana isteri kepada penyanyi utama band tersebut berasa cemburu dengan plot muzik video yang bakal dilakonkan Jade bersama suaminya.Wanita itu menjelaskan dia hanya mengetahui babak lakonannya langsung
tidak disertakan dalam suntingan akhir muzik video tersebut selepas dia
pulang ke Bangkok.

Klik untuk gambar besar

Jelas Jade lagi, dia berasa kecewa kerana terbayangkan penat lelah kru penggambaran yang membina dan merakam plot muzik video itu. Namun ia akhirnya langsung tidak ditayangkan kepada umum.

Bukan itu sahaja, Jade turut berkongsi kisahnya melancong ke Kuala Lumpur di mana ianya berakhir dengan pengalaman yang kurang memuaskan. Meskipun rata-rata netizen cuba meneka siapakah gerangan penyanyi
tersebut namun Jade tidak berkongsi lebih mengenai identitinya.

Namun identiti vokalis tersebut akhirnya terjawab apabila penyanyi Akim Ahmad tampil membuat penjelasan mengenai isu tersebut yang mula tular di media sosial memandangkan namanya dan isterinya, Stacy dipetik oleh netizen.

Jelas penyanyi lelaki itu, lagu 'Rampas' didekasikan khas untuk arwah ibunya. Maka dia tidak mahu muzik video yang memaparkan babak sensitif mahupun keterlaluan. Disebabkan itu, dia membuat keputusan untuk menukar semua konsepnya supaya boleh ditonton semua. Tambahnya lagi, dia tidak mahu mengecewakan ahli keluarganya sekiranya
dia bertegas untuk mengeluarkan muzik video yang agak tidak sensitif
kandungan dan plotnya.

Malah kebanyakan netizen juga mempersoalkan sebab influencer itu perlu mengungkit semula kisah lama walhal dia juga telah pun menerima bayaran untuk kemunculannya tersebut. Akim juga dilihat membalas ciapan asal influencer Vietnam itu. Dalam  pada itu, Akim turut berang kerana kontroversi ini berlaku pada hari ulang tahun perkahwinannya: "Hari ini anniversary aku, kau kacau family aku? Kau rasa kau siapa s***?" katanya.
Dengan penjelasan Akim ini, maka jelaslah bahawa muzik video 'Rampas' diubah inti patinya kerana kehendak dia sendiri dan bukannya kerana faktor lain.
www.myartis.com / Sumber: Beautifulnara, Astro Gempak & Twitter Akim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANNA NICK KONGSI RAKAMAN DASH CAM PEMBACA BERITA DISERET KETIKA CUBA KEJAR PERAGUT

"Peragut hampir membunuh! Omg! tolong cari jap owner kereta tu. Kesian abang pakai baju Melayu ni. Sampai berdarah-darah tangan kena seret atas jalan. Cermin kereta dia pecah.

"To abang baju Melayu, I don't have your contact number. Taktau macam mana nak pass this video. Luckily my dashcam ada record," tulis pelakon, penyanyi dan pengacara, Janna Nick yang tidak mengetahui mangsa terbabit adalah penyampai berita.

Rakaman kamera papan pemuka (dash cam) kejadian penyampai berita, Khairul Rizuan Azizan diseret ketika cuba mengejar penjenayah yang memecahkan tingkap kereta miliknya di Damansara Perdana, semalam yang dimuat naik oleh Janna menjadi perhatian ramai.

Janna yang secara kebetulan melalui lokasi kejadian sebaik pulang dari gimnasium, memuat naik rakaman terbabit di akaun TikTok dan Instagram miliknya yang kini sudah mendapat lebih 600,000 tontonan.

Klik untuk gambr besar

Hantaran ini mendapat reaksi positif dari rakan-rakan artis serta pengikut Janna yang memuji usaha dilakukannya. Malah menerusi komen-komen mereka, dia akhirnya dimaklumkan identiti sebenar mangsa.

Dalam kejadian jam 3.40 petang itu, Khairul Rizuan, 34, mengalami luka di tangan, jari kanan serta lutut kanan akibat diseret kereta Perodua Myvi dipandu suspek yang bertindak melarikan diri. Ketika kejadian, dia meletakkan kereta Honda City miliknya di tepi jalan untuk ke sebuah kedai serbaneka di lokasi terbabit.

"Sebaik tiba kedai serbaneka itu, saya mendapati premis berkenaan tutup dan kembali semula ke kereta. Ketika itu, saya melihat seorang lelaki memakai jaket sedang menendang tingkap bahagian penumpang hadapan kereta saya," jelasnya.

Beliau berkata, lelaki itu juga dilihat mengambil beg miliknya yang ditinggalkan di dalam kereta.

"Saya kemudian menjerit ke arah lelaki terbabit menyebabkannya membaling beg itu sebelum melarikan diri dengan menaiki sebuah kereta. Saya cuba mengejar dan sempat menumbuk mukanya yang ketika itu sudah berada di dalam kereta.

"Namun, suspek bertindak memecut kereta menyebabkan saya terseret di jalan sebelum dapat melepaskan diri," katanya yang membuat laporan di Balai Polis Damansara berhubung kejadian itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - WAJAH BAYI KEDUA DR SHEIKH MUSZAPHAR

Seperti yang dijanjikan, akhirnya Dr. Sheikh Muszaphar dan Dr. Halina memperlihatkan wajah anak kedua mereka yang diberi nama Sophea Natasha. Pastinya, anak kedua mereka ini akan dilatih dan diajar sama bijak sebagaimana anak pertama mereka iaitu Sophea Isabella.

Jom tengok..!

Klik untuk imej besar...


AFDLIN SHAUKI DAPAT 'DATUK', ALIFF SYUKRI DIKURNIA 'DATUK SERI'

Tahniah kami ucapkan kepada pelakon Afdlin Shauki dan jutawan kosmetik, Datuk Aliff Syukri dan apabila mereka tersenarai sebagai penerima darjah dan pingat sempena Istiadat Memuliakan Ulang Tahun Keputeraan Sultan Pahang di Istana Abu Bakar, Pekan, Pahang semalam (26 September).

Afdlin menerima Darjah Indera Mahkota Pahang (DIMP) yang membawa gelaran Datuk, manakala Aliff pula menerima Darjah Sri Sultan Ahmad Shah (SSAP) yang membawa gelaran Datuk Seri.

Adinda Sultan Pahang, Tengku Datuk Kalsom Sultan Abu Bakar yang menerima darjah SSAP mendahului senarai 155 penerima darjah dan pingat sempena istiadat tersebut.

Dua lagi adindanya iaitu Tengku Datuk Norazahan dan Tengku Datuk Noor Ashikin turut sama menerima darjah SSAP.

Klik untuk gambar besar

Pemangku Raja Pahang Tengku Abdullah Sultan Ahmad Shah berkenan menyempurnakan istiadat itu.

Menerusi status di Instagram, Afdlin ada memuatnaik gambar dia bersama ibunya yang turut hadir di majlis penerimaan darjah kebesaran tersebut.

"Gang haji saya ada dengan saya masa ambil kurnia. Ini semua berkat doa dia. Love you Hajjah mummy," tulisnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAHNIAH: ISTERI SELAMAT BERSALIN - FAD BOCEY TIMANG ANAK KEDUA, PEREMPUAN

"Bismillahirahmanirrohim. Syukur alhamdulillah pada tanggal 19 November, hari Ahad yang bahagia ini, tepat jam 6.57 pagi kami selamat menyambut puteri kami.

"Yeay, mommy dah ada kawan! Terima kasih mommy, love u so much @syaheeraarahman," demikian kata pelawak Fad Bocey yang menerima kehadiran cahaya mata keduanya iaitu seorang bayi perempuan selepas isterinya, Nur Syahirah Abdul Rahman selamat bersalin pagi semalam.

Fad & isterinya itu mengumumkan berita gembira tersebut menerusi sebuah entri yang dimuatnaik di laman Instagram milik masing-masing.

Melihat pada entri isteri Fad, Syaheera telah mengucapkan terima kasih kepada suaminya serta doktor yang membantunya dalam proses bersalin.

Klik untuk gambar besar

"Alhamdulillah, terima kasih wahai insan yg bernama suami sebab ada dari awal perjalanan melahirkan puteri kita.

"Dari 2cm hinggalah ke 10cm yg ambk masa agak lama tapi ya Allah nikmat kesakitan tu yg paling tak boleh nak lupa.

"Hargailah insan yg bernama 'wanita' yg dgn rela hatinya sanggup melahirkan zuriat kita sebab kesakitan yg dia tanggung tak dapat nk digambarkan mcm mna.

"Terima kasih jgk dr norleen yg dari awal support apa yg sy mintak. Terima kasih utk kali kedua menyambut baby ktorang 👶🏻 dan utk semua nurse yg setiap kali tukar shift mesti dtg bgi support.

"Semoga Allah balas jasa kalian semua. Terima kasih sekali lgi atas ucapan tahniah dan yg mendoakan sy dan baby.

"Alhamdulillah semuanya selamat dan dipermudahkan utk sy bersalin secara normal ❤ baby pun dalam keadaan baik ☺," tulis isteri Fad.

Kelahiran cahaya mata perempuan melengkapkan lagi keluarga mereka selepas pasangan ini dikurniakan anak lelaki kembar, Favian Adrazin Hayyan dan Favian Adrazin Zayyan pada 11 Disember 2015.

www.myartis.com / Sumber & foto: Fad Bocey IG & Syaheera Rahman IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KHIR RAHMAN: "2/100 UNTUK AJAI DARI SUDUT KEMATANGAN MANUSIAWI, 60/100 GILA VIRAL"

"Saya tonton ulang siar Big Stage 2020. Secara peribadi saya berikan 2/100 markah untuk Ajai dari sudut kematangan manusiawi. 60/100 daripada sudut gila viral," demikian tulis pelakon dan pengarah Khir Rahman menerusi ciapan di Twitter pada Sabtu.

Khir menyifatkan tindakan penyanyi dan komposer Ajai memberikan markah 2 peratus kepada bintang Big Stage 2020 adalah kurang matang. Jelas Khir, secara peribadinya, markah 2 peratus itu wajar diberikan kepada Ajai daripada sudut kematangan manusiawi.

Terdahulu, Ajai yang dilantik sebagai juri tetap Big Stage 2020 bersama Dayang Nurfaizah dan Faizal Tahir memberikan markah terendah dalam sejarah kepada Hafiz Zainal ketika menyanyikan lagu Fly Me To The Moon.

Markah itu dinilai berdasarkan persembahan dan vokal setiap peserta. Tindakan Ajai itu melakar sejarah markah terendah dari juri dalam mana-mana pertandingan realiti di Malaysia.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKINAH NAFI BERCERAI TAPI CUMA BERPISAH: "SAYA MASIH CINTAKAN DIA... MANA TAHU KAMI BERSAMA SEMULA"

"Saya tidak cakap segala-galanya sudah berakhir. Cuma saya tidak dapat pastikan sama ada kami akan kembali bersama atau tidak. Saya masih cintakan dia. Cuma buat masa sekarang, lebih baik masing-masing buat hal sendiri.

"Mana tahu mungkin lagi 10 tahun akan datang kami akan bersama semula. Tapi jika saya sudah menemui lelaki lain, bye-bye jawabnya," ujar pelakon Sharifah Sakinah yang menafikan dia sudah bercerai dengan suaminya, Michael Hansen, tetapi sebaliknya mereka hanya berpisah buat sementara waktu.

Sebelum ini, hangat diperkatakan mengenai status rumah tangga Sakinah atau nama penuhnya Sharifah Nurul Sakinah Syed Abu Bakar Al-Khaired, 33, selepas pelakon itu mengesahkan bakal berpisah dengan suaminya.

Menerusi laporan Kosmo, Sakinah mengakui masih menyayangi suaminya itu namun mengambil keputusan untuk berpisah kerana sukar untuk menjalani hubungan jarak jauh selepas tiga tahun berkahwin. Selain itu, Sakinah juga menyifatkan suaminya seorang lelaki yang bertanggungjawab.

Klik untuk gambar besar

Menurut Sakinah lagi, dia mahukan cahaya mata bersama suaminya namun disebabkan hubungan jarak jauh tidak boleh berbuat demikian. Tambahan pula, kata Sakinah, suaminya mempunyai tanggungjawab terhadap anak-anak dan bekas isteri yang perlu ditanggung.

"Buat masa sekarang memang kami tidak boleh ada cahaya mata bersama. Ya, saya mahukan anak. Tapi kami tidak boleh memilikinya (anak) kerana faktor hubungan jarak jauh.

"Michael seorang lelaki yang baik dan bertanggungjawab terhadap anak-anaknya yang masih kecil. Tapi dia tidak boleh berpindah Malaysia kerana ada tanggungjawab terhadap bekas isteri dan anak-anaknya di Sweden.

"Kalau Michael berpindah ke sini, dia perlu bawa bersama bekas isteri dan anak-anaknya ke sini. Saya tidak mahu 'drama' itu," jelasnya.

Sakinah turut menjelaskan status perkahwinannya bahawa mereka hanya berpisah dan bukannya bercerai, namun seandainya berjumpa dengan lelaki lain, dia akan meminta cerai.

"Tahun pertama dan kedua, kami survive. Tahun ketiga saya rasa memang rasional untuk kami berpisah sekejap. Bukan bercerai tetapi berpisah (separate). Tetapi kalau saya jumpa lelaki lain, saya akan minta cerai. Sebab saya tak nak nanti ada mulut lain bercakap," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NAK REFUND PUN TAK BOLEH" - WANI REDA TAK DAPAT BALIK KAMPUNG DI SABAH, RM4,000 'HANGUS'

"Sedihlah juga sebab boleh dikatakan setiap tahun balik kampung dan tahun ini saya dah siap-siap beli tiket sebagai hadiah untuk keluarga. Tiket murah atau mahal, saya tetap akan cari duit semata-mata nak pastikan kami boleh beraya bersama keluarga di kampung sebab nenek tinggal seorang di sana, jadi bila hari raya pasti akan lebih meriah.

"Tahun ini pun saya simpan duit kerja dan hadiahkan tiket penerbangan supaya keluarga dapat balik raya, memang setiap tahun saya hadiahkan tiket," demikian kata penyanyi Wani Kayrie yang memberitahu dia dan keluarga reda apabila tidak dapat meraikan sambutan Aidilfitiri di Sabah pada tahun ini.

Akur dengan pelaksanaan Perintah Kawalan Pergerakan Bersyarat (PKPB), Wani atau nama sebenar Syazwani Abdullah, 20, berkata saban tahun dia merupakan individu yang paling teruja untuk pulang beraya di kampung halaman ibunya itu termasuklah membuat persediaan awal membeli tiket penerbangan.

Sementara itu, penyanyi lagu 'Magika' ini berkata dia kerugian hampir RM4,000 kos tiket penerbangan memandangkan mereka terpaksa membatalkan hasrat pulang ke kampung: "Tahun ni tak boleh nak balik raya di kampung, jadi burn sajalah tiket penerbangan tu, nak refund pun tak boleh dan dimaklumkan tiket hanya boleh digunakan untuk lokasi sama dalam masa setahun.

Klik untuk gambar besar

"Kos tiket penerbangan hampir RM4,000 untuk sekeluarga... perjalanan pergi dan balik, memang harga tiket begitu setiap tahun! Kalau kami teruskan perjalanan ada beberapa prosedur yang perlu dipatuhi antaranya kuarantin diri selama dua minggu di sana dan sebagainya. Jadi kita ambil keputusan untuk tidak pulang ke kampung. Harap-harap boleh refund tiket itu untuk raya tahun depan," ujarnya.

Bercakap mengenai sambutan hari raya tahun ini, Wani berkata dia dan keluarga akan meraikan Syawal di kediaman mereka di Petaling Jaya, Selangor: "Tahun ini raya di Selangor bersama keluarga sahaja, tak boleh nak beraya jauh-jauh atau jumpa orang lain.

"Saudara mara pun tinggal jauh-jauh... jadi cukup kami beraya sekeluarga sahaja! Saya percaya setiap benda yang berlaku ada hikmahnya dan semoga wabak Covid-19 ini akan berakhir segera," tuturnya.

www.myartis.com / Sumber & foto: mStar & Instagram Wani Kayrie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALHAMDULILLAH - HANEZ SURAYA KINI MULA BERHIJAB

"Semoga penghijrahan saya ini berkekalan.. Amin," demikian doa Hanez Suraya selepas mula berhijrah memakai tudung.

"Subhanaallah.. Alhamdulillah.. Allahuakbar.. Ya Allah, kuatkanlah aku dalam mengharungi hari-hari ku... kuatkanlah aku dalam menghadapi karenah manusia... janganlah kau biarkan titik hitam menular di hatiku... gagahkanlah aku dalam menjalani tugas dan amanah yang dipegang," tambahnya lagi melalui IG.

Untuk info, Hanez baru-baru ini telah menunaikan umrah bersama suaminya Romie Razin Adilha dan anak tirinya, Putera Adreeshah. Mereka baru sahaja pulang dari Tanah Suci Mekah kelmarin.

Klik gambar untuk size besar

"Memang sejak ke sana, hati saya kuat untuk bertudung. Apatah lagi di sana, semua wanita Islam bertudung. Lalu semangat nak bertudung itu jadi semakin membuak-buak.

"Malah saya sudah mula terfikirkan gaya bertudung macam mana yang sesuai dengan raut wajah ini. Saya juga sudah belajar nak lilit tudung dengan baik termasuk melihatnya berpandukan carian Google di laman internet.

"Perasaan untuk bertudung itu jadi lebih kuat ditambah dengan saya kini yang sudah jarang berlakon. Lalu apa lagi yang saya perlu fikirkan. Di sana pun doa yang baik sentiasa dimakbulkan dan begitu juga dengan ketetapan hati saya untuk berubah menjadi lebih baik daripada sebelumnya.

"Biar saya perlahan-perlahan mengikut 'rentak' baharu ini. Malahan kalau keluar rumah sekarang pun saya sudah bertudung. Cuma Saya tak mahu cakap dengan mulut dahulu. Biarlah yang nampak itu... nampaklah," ujar Hanez dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DITEGUR PASAL ANJING BLACKIE - UMIE AIDA SURUH NETIZEN BELAJAR & FAHAM HUKUM

Pelakon Umie Aida sebelum ini ada berkongsi kisahnya menjaga seekor anjing jalanan diberi nama Blackie di media sosial. Menerusi platform yang dikongsikan akaun My Forever Doggo, Umie berkongsi ceritanya membela Blackie sejak lima tahun lalu.

Bagaimanapun, tindakan Umie itu telah membuatkan segelintir pengikut berasa kurang senang. Walau bagaimanapun, tegas Umie, dia hanya memberi makanana kepada anjing tersebut.

"Bagi makan anjing yang lapar maknanya saya bela anjing? Dalam Islam kita kena berguru. Baru kita betul-betul faham hukum. Jangan kita ambik terus dari Internet. Maaf teguran saya," ujar Umie di ruangan komen.

Klik untuk gambar besar

Baru-baru ini, seorang netizen menegur pelakon filem 'Dukun' itu dengan mengatakan anjing boleh dibela sekiranya untuk di kawasan kebun: "Kak pun sama ikut lah Sunnah. Jangan bela anjing kecuali kalau nak jaga kebun. Ingat mengingatkan. Tahniah dapat menantu," tulis pemilik akaun @adzerbaijan.

Sementara itu, Umie atau nama sebenarnya Umi Khalsum Rahmad Ali ini memilih untuk memadam komen negatif itu daripada platform media sosial miliknya: "Saya dah padamkan komen dan block virus. Biat pengikut sikit, yang penting ikhlas dan jujur. Bukan ramai pengikut tapi penuh dengan virus," katanya lagi.

www.myartis.com / Sumber & foto: Harian Metro & Instagram Sandra Dianne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALUNAN AZAN YABANG BERKUMANDANG DI ASTRO

Suaranya memang cukup merdu bila mengalunkan azan. Malah dia juga sudah berbuat demikian sejak berusia 9 tahun lagi, di Masjid Kampung Pengaraban, Kudat, Sabah.

Beliau tidak lain tidak bukan ialah vokalis band popular 90-an, Khalifah, Yabang. Suaranya terpilih bagi mengalunkan azan menandakan masuknya waktu Maghrib sepanjang bulan Ramadan ini di saluran 501, Astro Awani.

Difahamkan, pemilihan Yabang atau nama sebenarnya Awang Sulong Hj. Oyong itu adalah berikutan banyak pihak yang memperkatakan tentang kelunakan dan kemampuan penyanyi itu berqasidah.

Saat dipelawa merealisasikan perkara itu, vokalis yang popular dengan lagu Hang Pi Mana? itu awal-awal lagi sudah menyatakan kesudiannya.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Sebelum ini, ada pihak yang memuat naik video laungan azan di sebuah masjid di Youtube yang didakwa dialunkan oleh Yabang.

Azan oleh Yabang pada tahun 2014

Sumber: Astro Awani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA 'BIG STAGE 2' TAMPIL MALAYSIA, INDONESIA, BRUNEI, THAILAND & KOREA

Waahhh... nampaknya program realiti Big Stage musim kedua kali ini mencipta kelainan apabila bukan hanya menampilkan peserta dari Malaysia malah negara lain pun turut serta dalam program nyanyian ini. Antara negara lain yang turut serta adalah Indonesia, Brunei, Thailand dan juga Korea Selatan.

Senarai 12 orang peserta Big Stage musim kedua telah diumumkan. Peserta lelaki terdiri daripada empat orang penyanyi tempatan, Santesh, Irfan Haris, Adzrin dan Kucaimars, seorang peserta Brunei, Aziz Harun dan seorang penyanyi dari Korea, Han Byul.

Manakala perserta perempuan terdiri daripada empat gadis tempatan, Neeta Manisha, Sheryl Shazwani, Syada Amzah dan Fieya Julia, seorang peserta dari Thailand iaitu Chaleeda dan penyanyi muda dari Indonesia, Dinda Permata.

Alif Satar dan Sherry Alhadad sekali lagi bakal menggalas tugas sebagai pengacara Big Stage. Penyanyi nombor satu Malaysia, Datuk Seri Siti Nurhaliza akan menggalas tugas sebagai juri tetap bersama dua bintang popular Indonesia, Judika dan Chakra Khan yang akan bergilir-gilir duduk ke kerusi juri pada setiap minggu.

Seorang juri undangan juga akan dijemput setiap minggu bagi menyertai dua orang juri tetap bagi mengadili persembahan bintang Big Stage. Personaliti radio ERA, Radin bersama Sissy akan menjadi hos Big Stage Live Plus yang akan disiarkan serentak sewaktu berlangsungnya konsert mingguan di platform digital.

Klik untuk gambar besar

Seorang lagi personaliti radio ERA, Hani Fadzil bakal menjadi hos untuk Studio Big Stage dan Kompilasi Studio Big Stage. Big Stage dibawakan kepada anda oleh Vivo selaku penaja utama dan Farm Fresh selaku penaja bersama. Rancangan ini akan mula ditayangkan mulai 18 Ogos 2019, setiap Ahad jam 9 malam di Astro Ria (104) dan Ria HD (123).

Bintang Big Stage musim pertama, Sissy Imann meletakkan kepercayaan yang tinggi buat semua peserta rancangan realiti itu yang baru diumumkan semalam. Kata Sissy, amat penting untuk seseorang penghibur yang menyertai pertandingan nyanyian seperti Big Stage untuk tidak terlalu memikirkan soal persaingan hingga memakan diri.

Berkongsi beberapa tips berguna buat peserta Big Stage 2019, Sissy berpesan agar setiap penyanyi memperkukuhkan signature diri masing-masing agar mudah dikenali dan diingati: "Penting untuk menjadi diri sendiri sebenarnya, bagi saya kita tak nak apabila berada di atas pentas, penonton akan cepat lupa kita. Jadi, nampakkan diri di atas pentas!

"Ketika Big Stage tahun lalu, saya pasti akan senang kenal Sarah Suhairi setiap kali dia membuat persembahan walaupun hanya mendengar suaranya. Signatur diri itu perlu kukuh. Yang ketiga perlulah enjoy! Jangan terlalu fikirkan tentang pertandingan sebab nanti kita akan cepat tertekan dan semuanya akan serba tak kena nanti. Seterusnya, menyanyilah seperti ini persembahan terakhir kita. Hiburkan setiap penonton yang ada dan gembirakan hati semua orang," katanya.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - KHAIRUL FAHMI CHE MAT TIMANG ANAK KETIGA

Menerusi laman Instagram, penjaga gol Melaka United, Khairul Fahmi Che Mat memaklumkan bahawa dia dan isterinya, Leuniey Natasha selamat menimang cahaya mata ketiga mereka.

Khairul Fahmi atau lebih dikenali sebagai Apek itu sehingga kini belum berkongsi nama bayi ketiganya itu kepada umum.

"Assalamualaikum dunia. Welcome to the family #kfclans Adik. Alhamdulillah semuanya selamat dan dipermudahkan olehNya," tulisnya.

Untuk makluman, Khairul Fahmi mendirikan rumah tangga bersama Leuniey Natasha pada 28 Disember 2012. Sebelum ini mereka sudah dikurniakan dua orang anak bernama Kayla Elayna dan Khaleel Emir.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


CADANGAN BUKA AKAUN BANK KUTIP DANA DAPAT TENTANGAN: "SAYA TAK SEKAYA ALIFF SYUKRI" - ABBY

Cadangan untuk membuka akaun bank bertujuan mengutip dana di laman Instagram mengundang rasa kurang senang netizen yang beranggapan ia tidak boleh dilakukan secara sendiri telah membuatkan pelakon Abby Abadi enggan berdiam diri apabila tampil menjelaskan tindakannya mengajak orang ramai menghulurkan bantuan kerana dia bukan seorang yang kaya atar bergelar jutawan.

Menurut pemilik nama Arbaiyah Abdul Manan ini, dia memberi cadangan untuk mengutip dana tersebut kerana ramai orang yang tidak berkemampuan memohon bantuan daripadanya: "Saya cadangkan sebab terlalu ramai yang perlu dibantu dan saya tak sekaya Datuk Aliff Syukri. Kehidupan saya sederhana saja. Tanggungjawab banyak dan tanggungan pun besar.

"Bantu manja-manja bolehlah. Sekarang saya ajak berjemaah dan perlukan kasih sayang semua untuk bantu mereka yang memerlukan. Ramai kot! Marilah bersama-sama buat kebaikan. Tak kan la nak masuk syurga tak ajak kawan-kawan kan," tulis Abby menerusi laman Instagramnya dengan memuatnaik paparan skrin komen netizen tersebut.

Sebelum ini, pelakon Intan Najuwa turut mengalami nasib yang sama apabila niat dia ingin mengajak orang ramai memberi sumbangan menerusi akaun bank miliknya mendapat teguran daripada netizen. Sebelum ini, Abby meluahkan rasa syukur berjaya mengumpulkan hampir RM10,000 dalam masa kurang satu jam untuk disumbangkan kepada seorang wanita yang perlu membayar bil hospital selepas bersalin.

Klik untuk gambar besar

Abby menerusi perkongsiannya itu memberitahu dia berasa terkejut dan tidak menjangkakan ramai netizen yang sudi memberi sumbangan untuk membantu wanita tersebut. Dalam pada itu, Abby terpaksa berkongsi mengenai kerja amal yang sudah lama dilakukan agar orang mempercayai usahanya untuk membantu golongan memerlukan.

"Ok la saya kongsi disini. Terpaksa juga bercerita supaya orang yakin dengan saya walaupun segan sebenarnya. Saya buat kerja ini dah lama. Musim PKP ini saya berusaha berkongsi. Menyumbang juga tapi sebab kemampuan saya terbatas jadi bila ramai yang yang datang memohon bantuan dengan jumlah yang lebih besar, saya tak terdaya.

"Gambar-gambar yang saya sertakan ini adalah sebahagian bukti saya buat kerja ini memang tiada kepentingan apa-apa. Atas rasa tanggungjawab sebagai hamba Allah dan atas rasa kemanusiaan sesama kita. Mari fikirkan bersama, kalau tak panggil tabung sebab tak boleh kumpul dana, nak panggil apa?," ujarnya.

www.myartis.com / Sumber & foto: Berita Harian, Instagram Roy Azman & Rafidah Razali

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR  - A RAHMAN HASSAN & FADILAH MANSOR KINI SAH SUAMI ISTERI

Akhirnya, pasangan emas A Rahman Hassan, 67, kini sah bergelar suami kepada dramatis Fadilah Mansor dengan sekali lafaz. Majlis nikah yang berlangsung di Dewan Tun Hussien Onn, Pusat Dagangan Dunia Putra (PWTC) Kuala Lumpur semalam dihadiri kira-kira lebih 400 tetamu.

Untuk info, majlis tersebut disempurnakan oleh Imam Masjid Jamek Kampung Baharu Kuala Lumpur, Azizi Ab Hamid.

Pihak lelaki telah menyerahkan mas kahwin berupa sebentuk cincin berlian kepada Fadillah bersama lima dulang hantaran iaitu beg, kasut, wangian, alat solek dan sepersalinan pakaian.

Klik gambar untuk size besar

Sementara pihak perempuan membalas lima dulang hantaran iaitu cincin, kasut, wangian dan manisan. Bagaimanapun, jumlah wang hantaran telah dirahsiakan jumlahnya atas sebab-sebab tertentu.

Datuk DJ Dave, Datuk Jalaluddin Hassan, Rohana Jalil, Uji Rashid, Hail Amir, Salwa Abdul Rahman, Den Wahab dan ramai artis lain turut hadir memeriahkan majlis.

"Alhamdulillah semuanya selamat dan berharap perkahwinan ini akan kekal ke akhir hayat," kata pasangan berkenaan yang ditemui media.

Mereka berdua turut bersyukur dapat disatukan dalam sebuah majlis sederhana tetapi meriah dengan kehadiran ahli keluarga dan sahabat handai.

"Saya berharap perkahwinan ini berkekalan sehingga ke akhir hayat dan berjanji akan membahagiakan isteri saya," tambah A Rahman.

Untuk rekod, Fadilah merupakan seorang ibu tunggal selepas bercerai dengan bekas suaminya, pengarah filem veteran, Ahmad Ibrahim atau Mat London.

Manakala A Rahman pula kematian isteri, Datin Azizah Mohamad pada 26 April tahun lalu akibat penyakit kanser.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FATIN AFEEFA AKUI RAMAI TINGGALKAN KOMEN 'BERNAFSU' PADA ANAKNYA

Pelakon Fatin Afeefa memberitahu wujud segelintir warganet meninggalkan komen 'bernafsu' mengenai anaknya, Adam Aisy Arrian, 7, di laman sosial.

"Saya akui ramai yang 'geram' melihat Arrian dan tulis komen bukan-bukan. Saya ada membaca komen-komen mereka dan cuba berfikiran positif dengan menganggap ia hanya gurauan.

"Perkara itu menjadi isu besar apabila ramai menganggap ia perbuatan 'pedofilia'," kata pelakon drama 'Kekasih Paksa Rela' itu yang turut berkata ada juga peminat menasihati agar membuat laporan polis.

Pun begitu, Fatin ketika dihubungi mendakwa perkara itu belum sampai ke tahap serius dan ia masih boleh dikawal. Katanya, Arrian kanak-kanak pemalu dan agak sukar bergambar.

"Warganet kena faham mereka bukan 'public figure' dan saya mahu berkongsi saat bersama Arrian kerana dia memang susah nak ajak bergambar," katanya.

Bagaimanapun, Fatin sentiasa memantau dan menitik beratkan isu keselamatan anaknya. Katanya, dia akan memastikan anak-anaknya sentiasa berada di depan mata jika di bawa keluar bersama ahli keluarga lain.

Klik untuk gambar besar

"Saya ajar Arrian, hanya mereka yang saya kenal saja dia dibenarkan bercakap apatah lagi apabila keluar, peminat panggil nama dia berbanding saya.

"Apabila berada di tempat ramai orang pula, saya akan pastikan pembantu peribadi mengekori rapat dan dia tidak terlepas daripada pandangan," kata Fatin.

Sebelum ini, beberapa netizen terutama golongan wanita meninggalkan komen yang dianggap tidak sesuai antaranya "okaylah jodoh I baru darjah satu".

Beberapa warganet mempertahankan tindakan mereka dan menganggap ia perkara biasa. Beberapa warganet golongan lelaki pula melihat perbuatan itu sebagai tidak sesuai kerana ia boleh dianggap sebagai perbuatan pedofilia.

Seorang lelaki dikenali sebagai Ikhwan berkata, kalau lelaki tegur perempuan komen seperti itu ramai 'back up' dia hanya melawak.

"Kalau lelaki yang niat melawak habis kena marah, kena maki," tulisnya di laman Twitter.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT KERACUNAN MAKANAN - AZWAN ALI MASUK ICU

Pengacara dan pelakon sensasi Azwan Ali yang bermulut lantang baru-baru ini telah dimasukkan ke hospital akibat keracunan makanan beberapa hari lalu.

Sempat memuat naik status di Twitter, Azwan atau lebih dikenali sebagai Diva AA berharap kesihatannya kembali pulih serta mengatakan peminat tidak perlu risau.

"DIVA AA NOW ADMITTED AT ICU HOSPITAL PANTAI FOR FOOD POISONING! NO WORRIES! SPEEDY RECOVERY Thumbs up Thumbs up," tulisnya.

Menerusi perkongsiannya itu, Diva AA turut memuat naik sekeping gambar yang memaparkan tangannya dimasukkan drip air.

Klik untuk gambar besar

Perkongsian Diva AA itu mendapat pelbagai reaksi daripada pengikutnya yang mendoakan agar pengacara itu diberikan kesembuhan serta dipermudahkan segala urusan.

Namun, seperti sudah disangka ada juga komen negatif dilemparkan oleh netizen terhadap pengacara itu.

"Baguslah masuk hospital. Lama sikit pun tak apa. Aman dunia. Itu baru keracunan makanan, belum lain-lain," tulis netizen.

Sementara itu, dalam perkongsian terbaru Azwan memaklumkan dia sudah pun dibenarkan keluar dari wad semalam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH DI PAVILLION TIADA PEMBELI - ALIFF SYURKI NAK SEWAKAN RM28,000 SEBULAN

"Sedih sangat saya sebabnya saya nak jual rumah apartment saya di Pavilion Bukit Bintang ni. Akan tetapi sebab musim PKP tak ada orang yang mampu membeli rumah ni. Padahal saya dah jual murah daripada Market Value hanya RM6 juta fully furnished..

"Disebabkan pembeli tak ada.. saya rasa saya nak sewa sahaja rumah ni pada harga murah-murah. Kepada anda yang nak sewa bulanan saya bagi diskaun harga sebenar sebulan hanya RM28k.. sebab musim covid saya bagi 45%-50persen diskaun.

"Kepada sesiapa yang berminat boleh Whatsapp pada no telefon yang tertera di bawah atau korang boleh sewa seminggu pon boleh tak ada masalah. Cepat Whatsapp pada No tel 018-4027921 atau 019 314 6133.

"Kesian saya tunggu pembeli pembeli tak kunjung tiba. Tag kawan-kawan anda siapa yang mahu sewa di sini... rumah ni betul-betul bawa Pavilion jadi kalau nak shopping beli beg Gucci, LV ke Prada ke... turun jer bawah lift dah sampai..

Klik untuk gambar besar

"Memang senang dan yang paling best pasal rumah ini adalah dia tidak pernah sunyi 24 jam nak makan boleh terus makan dekat food court Pavilion nak tengok wayang turun bawah saja rumah ni ada empat bilik, 3 bilik air..

"Kalau nak tngok rumah saya yang lain utuk dijual dan disewa lagi boleh follow IG @as_propertyy. Di sana ada rumah sewa serendah RM600 untuk tiga bilik murah sangat-sangat cepat followed Instagram @as_propertyy," demikianlah kata usahawan kosmetik, Datuk Seri Aliff Syukri.

Aliff Syukri yang sebelum ini terpalit pelbagai isu itu dilihat kurang mencetuskan kontroversi seperti kebiasannya, sejak kebelakangan ini.

Bagaimanapun, baru-baru ini Aliff ada memuat naik perkongsian di laman Instagram memberitahu hasratnya untuk menjual rumah miliknya di Pavillion, Kuala Lumpur tidak berjaya walaupun sudah setahun diiklankan.

Aliff berkata dengan situasi pandemik ketika ini sukar untuk mencari pembeli kerana rata-ratanya tidak berkemampuan untuk membeli rumah berharga RM6 juta itu. Susulan itu, Aliff mengambil inisiatif untuk menyewakan sahaja rumah berkenaan.

Ujarnya, sewa bulanan rumah tersebut adalah RM28,000 namun disebabkan pandemik dia menawarkan diskaun hingga 50 peratus. Kata Aliff lagi, rumah tersebut betul-betul di atas Pavillion dan boleh turun sahaja jika ingin membeli belah dan makan.

www.myartis.com / Sumber & foto: Rotikaya & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK AMIR UKAYS KEMBALI KERAHMATULLAH

Anak kepada penyanyi Amir Ukays meninggal dunia di Hospital Gleneagles, Ampang, Kuala Lumpur selepas maghrib malam tadi. Untuk info, Allahyarham Mohd Imran yang berusia 15 tahun mengalami masalah komplikasi jantung sejak lahir dan sering berulang-alik ke hospital mendapatkan rawatan.

Berita ini telah disahkan sendiri oleh Amir Ukays yang dihubungi media bagi mendapatkan pengesahan.

Mohd Imran kini tinggal kenangan...

Kenangan - Mohd Imran pada tahun 2008

"Saya tidak berada di sisi allahyarham di saat-saat akhirnya. Saya sendiri menerima berita ini secara mengejut. Apa pun, saya redha di atas pemergiannya itu walaupun hubungan kami cukup rapat. Kami masih menunggu kepulangan ibunya dari London sebelum majlis pengebumian," ujar Amir dipetik sebagai berkata dalam keadaan sedih.

Difahamkan, jenazah akan dikebumikan selepas Isyak pada malam ini. Al-Fatihah buat Mohd Imran.


BERANGKAT 28 NOVEMBER INI - HAQIEM BERSYUKUR TUNAI UMRAH BERSAMA KELUARGA

Simpan hasrat untuk menunaikan umrah sejak tiga tahun lalu, terkini hasrat tersebut akhirnya tercapai apabila penyanyi dan komposer, Haqiem Rusli bakal berangkat ke Makkah bagi mengerjakan umrah pada 28 November ini. Penyanyi 'Tergantung Sepi' itu meluahkan rasa syukur diberikan peluang menjejakkan kaki ke Tanah Suci pada usia muda dan memaklumkan, dia tidak berseorangan ke sana, sebaliknya akan menunaikan ibadat berkenaan bersama keluarga besarnya.

Lebih menggembirakan Haqiem, 21, apabila dia dapat membalas jasa kedua-dua ibu bapanya: "Saya sebenarnya menyimpan hasrat untuk menunaikan umrah, sejak tiga tahun lalu. Justeru, saya amat bersyukur apabila impian itu akhirnya tercapai juga.

"Apatah lagi, saya bakal menunaikan umrah bersama keluarga dan sanak-saudara.  Saya amat bersyukur kerana diberikan kesempatan untuk menjejakkan kaki ke Tanah Suci pada usia 21 tahun. Alhamdulillah... Semoga semua urusan dipermudahkan sepanjang kami berada di sana nanti," katanya.

Klik untuk gambar besar

Sementara itu, ketika mengulas kejayaannya memenangi trofi Komposer Muda Berpotensi, Anugerah Badan Pelindung Hak Cipta Malaysia (MACP) 2019, baru-baru ini, Haqiem atau nama sebenarnya Ridzuan Haqiem Rusli berharap dapat mengadakan program pencarian bakat muda.

"Saya tahu, ramai golongan sebaya dengan saya meminati bidang muzik dan mahu menjadikannya sebagai kerjaya. Justeru, diharapkan program yang saya ilhamkan ini bakal membantu mereka mencapai cita-cita masing-masing," ujarnya.

Ditanya mengenai dakwaan konon dia enggan mencipta lagu untuk penyanyi wanita, Haqiem berkata, ia tanggapan tidak benar: "Mengenai ciptaan lagu, saya tidak hanya menghasilkan karya buat artis lelaki. Sebaliknya, saya turut berkarya untuk penyanyi wanita, namun ia lebih ke arah ketuhanan".

www.myartis.com / Sumber & foto: Berita Harian & Instagram Haqiem Rusli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALHAMDULILLAH - FATHIA LATIFF KINI MULA BERHIJAB PENUH

Jika sebelum ini Fathia Latiff pernah berkata yang dia sedang mencari kekuatan menetapkan diri untuk bertudung sepenuhnya mengikut syariat menjadi muslimah sejati, namun kali ini Fathia telah membuat keputusan untuk berhijab sepenuhnya.

Difahamkan, keputusan tersebut dibuatnya beberapa hari lalu.

Kata Fathia, menutup aurat bagi wanita adalah wajib, jadi tidak ada sebab mengapa dia tidak melaksanakan perkara yang seharusnya dilakukan oleh seorang muslimah.

"Sebelum ini banyak kekurangan pada diri saya sehingga menyebabkan saya lupa dan alpa. Syukur kerana Allah tetap memberikan hidayah-Nya kepada saya.

"Begitupun walaupun saya sudah berhijab jangan anggap saya sudah bagus kerana banyak perkara yang perlu saya pelajari dan dalami," ujarnya dipetik sebagai berkata.

Jelas Fathia lagi, sebelum ini dia sudah mula belajar memakai hijab apabila pulang dari New York, Amerika Syarikat bagi menjalani pengambaran drama bersiri terbaru arahan Erma Fatima, Rumi dan Jawi.

Dalam pada itu, Fathia juga mengharapkan peminat mendoakan akan keputusan diambil itu akan membawa ke jalan kebaikan bukan saja untuk dirinya tetapi juga orang sekelilingnya.

Sumber: HM

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SELEPAS 4 HARI BERSALIN - SYATILLA ALAMI SAKIT KEPALA & TULANG BELAKANG HINGGA SUKAR SUSUKAN BAYI

"Hari keempat selepas pembedahan, tumpas lagi ke pangkuan hospital. Kena serangan spinal headache yang sangat teruk. Tidak boleh bangun dan susukan bayi," demikianlah kata pelakon Syatilla Melvin.

Isteri kepada pelakon Shaheizy Sam itu menerusi satu hantaran di laman Instagram miliknya itu memaklumkan dia kembali dimasukkan ke sebuah pusat perubatan kerana mengalami masalah sakit kepala dan tulang belakang, selepas empat hari melahirkan anak ketiga melalui kaedah pembedahan.

Menerusi ruangan komen, Syatilla yang selamat melahirkan bayi perempuan diberi nama Salama Samheizy pada Isnin lalu bersamaan 8 Syawal di sebuah pusat perubatan di Kuala Lumpur itu dilihat sempat berbalas gurauan dengan adiknya iaitu Syifa Melvin yang meragui kakaknya itu serik untuk kembali hamil.

"Bagilah ruang anak aku jadi cucu bongsu lama sikit," jawab Syatilla yang berkahwin dengan Sam pada 8 Februari 2016 dan dikurniakan tiga orang cahaya mata iaitu Syeriv Samheizy, 5; Sarima Samheizy, 2, dan Salama Samheizy.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


31 FOTO RESEPSI: "TAK RAMAI PEREMPUAN TAHAN, TAPI DIA SABAR" - TAUKE

"Saya bukanlah playboy atau nakal tapi cuma saya suka berkawan dan mencari keserasian. Sebelum berkahwin tentulah kita cari perempuan yang betul-betul serasi," ujar pelawak Tauke Jambu ,40 yang telah mengakhiri zaman dudanya.

Dalam pada itu, Tauke memberitahu kesabaran isterinya, Nadia Mohd Affendi, 28, sepanjang lima tahun mereka bercinta menunjukkan wanita itu adalah paling sesuai dijadikan teman hidupnya.

Tauke berkata, Nadia seorang wanita yang tabah terutamanya ketika hubungan yang mereka bina itu berhadapan dengan dugaan.

"Tidak ramai perempuan yang tahan dengan saya, tapi dia sangat sabar dan tahan dengan perangai saya yang nakal," katanya.

Semalam, Tauke atau nama sebenarnya Zamratul Amri Zakaria sah bergelar suami Nadia dalam sebuah majlis yang diadakan De' Laman Event Space.

Klik untuk gambar besar

Ia merupakan perkahwinan keempat buat Tauke, manakala perkahwinan pertama bagi Nadia. Hasil perkahwinan terdahulu, Tauke dikurniakan enam cahaya mata yang kini berusia 16 hingga 9 tahun.

Dalam pada itu, Tauke menyifatkan hubungan dia dengan isterinya itu seperti api dan air.

"Kegagalan hubungan sebelum ini kerana sikap masing-masing yang tidak mahu mengalah. Ia seperti api dengan api.

"Tapi bila dengan Nadia dia jadi seperti air dengan api, bila saya marah dia akan pujuk," tuturnya yang harap perkahwinan kali ini hingga akhir hayat.

Ditanya tentang perancangan keluarga, kata Tauke yang dia tidak merancang sebaliknya menyerahkan kepada rezeki yang diberikan oleh Allah taala.

Sementara itu, Nadia berkata, dia terpikat dengan sikap Tauke yang matang dan mudah dibawa berbincang.

"Dia seorang yang matang dan jika ada masalah dia akan bawa berbincang dengan baik. Pada saya komunikasi itu penting selain perlu percaya antara satu sama lain," ujarnya mengikat tali pertunangan dengan tauke pada Disember 2015.

Pasangan ini telah diraikan dalam majlis resepsi yang berlangsung malam semalam di lokasi yang sama.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DEMI FOKUS GV8 - ALIFF AZIZ TOLAK TAWARAN BERLAKON

Penyanyi dan pelakon Aliff Aziz memberitahu dia mahu memberikan sepenuh fokus kepada program Gegar Vaganza musim kelapan (GV8), sehingga terpaksa mengenepikan beberapa tawaran berlakon selepas lama tidak muncul di kaca televisyen dengan drama terbaru.

Tidak mahu tamak menggalas pelbagai tanggungjawab pada satu masa, selebriti kelahiran Singapura itu mengambil pendekatan untuk memberi sepenuh tumpuan terhadap GV8 yang kini sudah memasuki peringkat suku akhir.

"Betul, saya ada menerima pelawaan untuk menjayakan drama daripada beberapa produksi. Namun, saya menjelaskan dengan baik yang mana fokus diberikan kepada GV terlebih dulu.

"Bukan apa, kadang-kadang kalau kita nak buat satu benda pada satu masa, bimbang badan jadi terlalu letih. Nanti akan timbulkan masalah. Mujur mereka memahami dan menghormati keputusan yang dibuat oleh saya pada masa ini. Insya-Allah selepas ini saya akan kembali.

Klik untuk gambar besar

"Walaupun konsert pada Ahad tapi komitmennya agak besar bagi semua yang bertanding. Persediaan penting bagi memberikan yang terbaik saban minggu," katanya.

Suami kepada penyanyi dan pelakon Bella Astillah ini turut meluahkan rasa syukur biarpun diduga dengan pelbagai ujian, namun masih diberikan kepercayaan.

"Saya rasa sangat terharu sebab bila diimbas kehidupan saya beberapa tahun lalu, Allah berikan ujian di sebalik kelemahan di mana saya lalui fasa mencabar.

"Jadi, bila diberikan peluang untuk kembali buat persembahan atas pentas besar seterusnya dapat tawaran lakonan, saya tiada kata-kata. Sangat bersyukur dan gembira. Ini berkat doa yang baik-baik daripada semua juga, Insya-Allah," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIFITNAH MENINGGAL DUNIA - KELUARGA DATUK M DAUD KILAU SEDIH, TERKEJUT

Macam-macam cara untuk mendapat pembaca yang ramai di laman sosial hingga ada pihak yang sanggup menyebarkan berita palsu terhadap Raja Gelek, Datuk M Daud Kilau dengan memfitnah bahawa beliau sudah meninggal dunia.

Bagaimanapun, Daud Kilau,77, yang kini sedang menerima rawatan komplikasi membuang air kecil di Hospital Teluk Intan (HTI) tidak melenting, malah menerimanya dengan hati terbuka.

"Alhamdulillah, saya bersyukur dan berharap panjang umur...Saya lebih sihat berbanding ketika mula-mula masuk wad.

"Berita fitnah ini memberi saya lebih keyakinan untuk sembuh cepat dan jumpa peminat dalam masa terdekat ini. Saya maafkan pihak yang menyebarkan cerita palsu ini," ujarnya ketika ditemui media di Wad 2A, HTI semalam.

Petikan salah satu laman sosial tersebut yang adakalanya memancing pembaca dengan berita palsu untuk menjual barangan atau mendapat klik banyak melalui iklan talian

"Saya mahu pihak yang tidak bertanggungjawab itu memadamkan berita itu sebaliknya menyiarkan cerita yang sebenarnya," tambahnya.

"Sejak tersebarnya berita ini, ibu saya dan juga seluruh ahli keluarga sedih dan terkejut kerana sekarang ini ayah sedang beransur pulih. Namun, ada pula pihak yang cuba mereka sesuatu yang tidak bertanggungjawab," kata anak Daud Kilau, Ahmad Zaini pula.

Dia menyelar tindakan pihak tertentu yang menyebarkan berita palsu itu sehingga menjadi viral dan berharap orang ramai termasuk peminat dan juga sanak saudara mendoakan kesihatan bapanya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


POLIS PANGGIL NEELOFA & PU RIZ ISU RENTAS NEGERI BELI KARPET DI NILAI 3

Pasangan selebriti Noor Neelofa dan PU Riz akan dipanggil polis bagi diambil keterangan dalam masa terdekat, susulan dakwaan langgar prosedur operasi standard (SOP) dengan merentas negeri ke Pusat Perniagaan Nilai 3, Negeri Sembilan.

Ketua Polis Daerah Nilai, Superitenden Mohd Fazley Ab Rahman berkata, pihaknya telah menjalankan siasatan berkaitan foto dan video pasangan selebriti yang didakwa berada di sebuah premis perniagaan Nilai 3 pada Ahad.

"Kertas siasatan akan dirujuk kepada Timbalan Pendakwa Raya setelah selesai siasatan. Siasatan akan dijalankan mengikut Seksyen 21A Akta Pencegahan dan Pengawalan Penyakit Berjangkit 1988 (Akta 342) serta di bawah Peraturan 19 Peraturan-Peraturan Pencegahan dan Pengawalan Penyakit (Langkah-Langkah Di dalam Kawasan Tempatan Jangkitan kawalan Pergerakan Bersyarat (No4) 2021 dan Seksyen 233 Akta Komunikasi dan Multimedia 1998," katanya dalam satu kenyataan pada Isnin.

Sebelum ini, bekas pengacara MeleTop itu sekali lagi menimbulkan kemarahan netizen apabila merentas negeri pada ketika seluruh Selangor dan Kuala Lumpur masih melaksanakan Perintah Kawalan Pergerakan Bersyarat (PKPB).

Klik untuk gambar besar

Neelofa memuat naik video di laman sosial Instagramnya menunjukkan dia berada di sebuah kedai karpet yang dipercayai di Nilai 3. Bagaimanapun, dia memadam video berkenaan beberapa minit kemudian sebelum ia tular di media sosial.

Pada 27 April lalu, pasangan itu dan keluarganya dikenakan kompaun sebanyak RM60,000 kerana melanggar prosedur operasi standard (SOP) PKPB.

Neelofa dikompaun atas dua kesalahan iaitu gagal mematuhi SOP penganjuran majlis sosial serta melanggar kebenaran untuk tujuan merentas negeri. Untuk makluman, Neelofa dan Riz berkahwin pada 27 Mac lalu di Hotel Grand Hyatt, Kuala Lumpur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE - SITI SAERAH DICERAI TALAK TIGA PADA ULANG TAHUN PERKAHWINAN

Masihkah anda ingat dengan gosip yang baru-baru ini kami sampaikan mengenai adik kepada penyanyi popular yang khabarnya akan bercerai?

Artikel terdahulu:

GOSIP - LEPAS BERSALIN, ADIK ARTIS POPULAR BAKAL BERCERAI?

Namun berita terkini yang berlegar di dunia hiburan tempatan nampaknya lebih hangat apabila artis terbabit iaitu Siti Saerah rupanya dikatakan telahpun bercerai talak tiga! Tiada sefahaman dikatakan menjadi punca penceraian itu yang jatuh pada ulang tahun perkahwinan mereka (27 Oktober).

Ketika dihubungi media, Siti Saerah bagaimanapun enggan mengulas soal itu kerana lebih selesa untuk tidak berkongsi apa apa buat masa ini.

"Saya minta maaf bukan saya tidak mahu (komen) tapi saya perlu menjaga hati banyak pihak. Saya minta maaf sangat-sangat," ujarnya melalui khidmat pesanan ringkas (SMS)kepada media.

Tambah Saerah, apa yang berlaku biarlah dia, Saiful dan Tuhan saja yang tahu. Mungkin jodoh mereka setakat itu saja. Dia perlu tabah dan reda dengan segala ketentuan Allah dan menyifatkan apa yang berlaku ada hikmahnya.

Untuk info, Saerah dan Saiful Anuar Ahmad Shafie berkahwin pada 27 Oktober 2010. Mereka telah dikurniakan tiga cahaya mata iaitu Ummi Umairah, 3, Ahmad Daiyan, 2, dan terkini seorang bayi berusia 10 bulan iaitu Ahmad Aisy.

Apa yang menarik, dalam laman sosial Saerah, Siti Nurhaliza turut berkongsi kata-kata semangat dengan adiknya. Beliau meminta agar Saerah tabah menghadapi ujian.

"Allah SWT Maha Adil dan Bijaksana. Apa yang telah diaturkan pasti yang terbaik untuk umatNya dan pasti ada peringatan buat yang melaluinya.

"Buat @sairahtarudin, adikku bertabahlah dan teruslah berjalan berpandu pada Allah. Insyaallah semuanya tenang,” tulisnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


BILA ABBY ABADI JADI 'WARTAWAN'

Abby Abadi memang gemar menangkap gambar. Buktinya, beliau mempunyai beberapa buah kamera termasuk sebuah kamera yang berwarna merah jambu khas untuk mengabadikan saat-saat indah walau di mana sahaja.

Dan terkini, Abby boleh dikategorikan sebagai 'paparazzi' kerana berjaya merakam satu demontrasi di Paka, Terengganu. Fokus yang menarik dan subjek 'gambar menceritakan segalanya' telah menyerlahkan bakat Abby umpama jurugambar akhbar layaknya.

Gambar yang dirakam oleh Abby - Klik untuk imej besar...

LAGI 57 IMEJ KOLEKSI ABBY ABADI SELEPAS INI...

Bagaimanapun, gambar-gambar yang dirakam oleh Abby ini hanyalah secara kebetulan sahaja dan ia tiada niat untuk memburukkan sesiapa ataupun bermotif politik. Harap maklum..!

"Assalamualaikum.... Salam Sejahtera untuk semua. Untuk makluman, gambar demonstrasi yang Saya share melalui Instagram ni, Saya pun tak berapa tahu cerita... Sekadar nampak depan mata dan dengar cerita orang-orang2 di sini saja. Maaf ya.. Harap takda yang salah faham. Kita semua sekadar menumpang di bumi ALLAH. Ps: Sepanduk bercerita," ujar Abby menjelaskan keadaan sebenar.

EXTRA:
RAGAM ABBY ABADI & ANAK2 DI TERENGGANU


"UJIAN ALLAH... ADA EMPAT ANAK PEREMPUAN, INSYA-ALLAH SAYA KUAT" - BAD

"Saya tak tahu nak cakap apa. Saya kena kuat hadapi ujian Allah SWT ini. Anak-anak semua menangis dan sentiasa tengok gambar ibu mereka. Anak paling kecil berusia dua tahun sudah kehilangan ibunya. Saya ada empat anak dan semuanya perempuan. Insya-Allah saya kuat. Mudah-mudahan Allah akan beri kekuatan. Saya akan pikul tanggungjawab membesarkan anak-anak kami.

"Allah sedang menguji saya adakah saya boleh atau tidak menghadapinya. Saya sudah sedia dengan segala kemungkinan apabila selepas Isyak malam tadi doktor hubungi saya beritahu bila-bila masa saja isteri akan pergi," ujar pelakon Badrol Shah atau Bad yang reda dengan pemergian isteri, Allahyarham Farah Shila Mazlan.

Jenazah Allahyarham isteri Bad selamat dikebumikan di Tanah Perkuburan Islam Raudhatul Sakinah, Taman Selasih, Batu Caves, di sini, selepas solat Maghrib, hari ini.

Bad, 39, yang popular menerusi filem 'Busut Bonang' menerusi sesi langsung di Facebook bersyukur apabila pihak hospital dan pengurusan jenazah memberikan kebenaran pengebumian pada hari ini.

Klik untuk gambar besar

"Arwah isteri berada di wad selama 45 hari dan hari ini genap 25 hari ditidurkan dan kini pergi buat selama-lamanya. Kami semua reda. Mudah-mudahan dia ditempatkan bersama para syuhada. Insya-Allah," katanya.

Terdahulu, Bad menerusi hantaran di laman Instagram berkongsi berita kematian isterinya yang menghembuskan nafas terakhir akibat Covid-19 pada jam 8.15 pagi, hari ini.

Allahyarham Farah adalah guru agama di Sekolah Rendah Agama Lembah Keramat. Bad sekeluarga sebelum ini disahkan positif Covid-19 dan sudah selesai menjalani kuarantin di rumah pada 1 Ogos lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI SEDIH REZA BERTUNANG - UYAINA AKUI SEDANG KENALI HATI BUDI SESEORANG

"Mereka ada gosipkan saya dengan seorang penyanyi Indonesia. Tapi sekarang penyanyi itu pun dah bertunang. Jadi semua orang ingat macam 'Uyaina lagi sedih ya, lagi galau ya'. Saya kata tidak, dia sudah sampai jodoh dan waktunya.

"In fact saya dah berterus terang dengan dia bagi tahu yang saya ada banyak lagi impian dan cita-cita yang belum tercapai sebagai wanita yang belum berkahwin. Saya nak fokuskan mengenai diri saya dahulu. Uyaina tak menghalang dia untuk proceed ke peringkat seterusnya.

"Takkan kita nak suruh orang tunggu. Begitulah kisahnya," demikian kata pengacara dan pelakon, Uyaina Arshad yang mengakui statusnya kini masih solo meski pernah dikaitkan dengan penyanyi Indonesia, Reza Zakarya yang dikhabarkan baru sahaja bertunang baru-baru ini.

Klik untuk gambar besar

Menurut Uyaina, dia tak bersedih mengenai perkara tersebut. Sebaliknya, dia percaya penyanyi berkenaan berhak untuk menentukan kehidupannya sendiri. Tambahnya lagi, dia tidak menafikan kini dalam fasa mengenali hati budi seseorang, namun mendedahkan perancangannya untuk berkahwin masih lagi jauh.

"Tetapi sekarang ini saya sedang mengenali seseorang. Saya tidak menutup hati saya. Namun, perancangan untuk berkahwin dalam masa terdekat masih belum ada. Dari segi kehidupan peribadi, saya memang seorang yang low profile, dengan siapa saya berkenalan, saya tak pernah expose.

"Saya nak orang kenal saya base on my prestasi dulu. Bila kita ada prestasi yang baik, kalau orang nak tahu pasal kita tu, kita pun happy nak share," jelas pelakon drama 'Jujurlah Nikahi Aku' itu lagi.

Bintang ini bagaimanapun sudah memasang hajat untuk mendirikan rumah tangga sebelum mencecah usia 30 tahun: "Saya seorang yang serious bila dalam perhubungan. Saya bukan jenis yang in relationship with someone just untuk have fun.

"Saya faham bila umur dah cecah 28 and tak lama lagi 30, jadi perancangan untuk kahwin tu ada cuma bukan sekarang atau dalam masa terdekat. Jawapan saya tetap akan sama, saya akan berkahwin sebelum umur 30. Bagi saya ketika umur 20-an ini adalah masa untuk saya mengejar impian dan cita-cita," akhirinya.

www.myartis.com / Sumber & foto: Media Hiburan & Instagram Uyaina Arshad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERBALAS BINGKISAN - AINUL MARDHIAH & KELUARGA PERJALANAN PULANG KE MALAYSIA

Sebelum adik Ainul Mardhiah dan keluarganya berangkat pulang ke Malaysia yang terdahulu terpaksa ditangguhkan berikutan masalah jangkitan, Dr. Nur Amalina Che Bakri telah buat bingkisan akhir buat insan kerdil yang dirawatnya sejak sebulan lalu. Melayangkan kata-kata tersebut di laman Instagram, Dr. Amalina turut mengutuskan doa dan harapan agar Ainul membesar sempurna seperti kanak-kanak lain.

"Selamat pulang ke Malaysia, sila datang semula ke London. Saya akan merinduimu Ainul. Ia perjalanan penuh emosi, ada naik dan turut tetapi Ainul dan kedua-dua ibu bapanya tetap kuat, mereka tak pernah berputus asa. Alhamdulillah, Ainul menunjukkan perkembangan memberangsangkan dan saya tak sabar melihat Ainul berlari-lari di taman permainan seperti kanak-kanak lain," kata Dr. Amalina.

Ucapan Amalina turut disambut keluarga Ainul yang menghadiahkan Amalina sebatang pen dan sekeping kad ucapan: "Terima kasih untuk segala pengorbanan, masa, tenaga dan wang ringgit dalam urusan rawatan Ainul Mardhiah di London.

"Kami sangat menghargai setiap usaha dan jasa baik yang telah diberikan kepada kami sekeluarga. Semoga Allah sentiasa merahmati Dr. Amalina dan memberikan ganjaran syurgaNya di akhirat kelak. Terima kasih," balas kedua-dua ibu bapa Ainul, Nurul Erwani dan Ahmad Safiuddin.

Sementara itu, menerusi kemaskini akaun Instagram Erwani dan Safiuddin, mereka kini difahamkan dalam perjalanan pulang ke Malaysia: "Allah, permudahkanlah perjalanan kami sampai ke Malaysia. Berikan kami sekeluarga kekuatan untuk menghadapi segalanya.

"Bye London. We will miss this adorable moments," tulis Erwani yang sebelum ini keluarganya diterbangkan ke London untuk menjalani pembedahan membuang ketumbuhan di mulut Ainul seberat 200gram di sebuah Hospital Kanak-kanak di London sejak sebulan lalu dan kisah penuh inspirasi ini menjadi perhatian ramai.

Ainul yang bertarung nyawa selama lima jam di sebuah Hospital Kanak-kanak di UK pada 10 Jun lalu itu terus menunjukkan perkembangan positif apabila berat badannya semakin bertambah. Pembedahan membabitkan perbelanjaan mencecah RM1juta itu, berjaya direalisasi sekumpulan pakar bedah dan anestetik, diterajui Ketua Unit Craniofacial hospital berkenaan, Prof David Dunaway, selain bantuan pelatih pakar bedah, Dr. Amalina.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'LAYAN' HAZAMI GV4 BEGITU - NABIL KENA KECAM & DITEGUR

Sekali lagi, pengacara Gegar Vaganza 4 (GV4) iaitu Nabil Ahmad menerima kecaman serta teguran dari netizen kerana menjadikan penyanyi Hazami sebagai bahan gurauan kasarnya baru-baru ini ketika siaran langsung GV4 hujung minggu lalu.

Setelah tamat membuat persembahan, Nabil telah melakukan aksi yang kurang selesa terhadap Hazami dimana beliau memegang bahagian leher penyanyi tersebut ketika juri sedang memberikan komen.

Menurut salah satu netizen di ruangan komen, perlakuan Nabil itu seolah-olah seperti gangguan seksual sehinggakan Hazami bertindak memarahinya pada saat itu.

Dalam pada itu, metizen menyifatkan tindakan Nabil itu sangat biadap dan tidak profesional sebagai pengacara.

Klik untuk gambar besar

Ini bukan kali pertama gurauan kasar Nabil dikecam netizen dan mengundang rasa tidak selesa orang ramai.

Bukan semua perkara kita boleh bawa bergurau apatah lagi akan sesuatu isu yang sensitif dan melakukan aksi kurang sopan di khalayak ramai.

Harapnya Nabil dapat kurangkan sikit lawak terlampaunya itu dan lebih menghormati artis senior.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FASHA AKUI DIRINYA & AIDIL SUDAH BERTEMU KELUARGA

"Saya dan Aidil dah saling mengenali keluarga masing-masing. Saya pernah jumpa keluarga dia dan dia juga pernah bertemu keluarga saya.

"Anak-anak saya pun selesa disamping Aidil," demikian kata pelakon Fasha Sandha, 34, yang mengakui sudah bertemu dengan keluarga masing-masing.

Biarpun masih tidak menyatakan hasrat untuk bernikah, namun ramai berharap Fasha dan kekasih hati yang juga seorang pelakon, Aidil Aziz, 31, cepat bersatu.

Mempunyai dua orang cahaya mata hasil perkahwinan terdahulu, Fasha akui anak-anaknya iaitu Putra Rayfal, 4, dan Putri Raysha Jemaima, 3, sangat rapat dengan Aidil.

Klik untuk gambar besar

"Malah, Aidil antara lelaki paling rapat dengan Rayfal dan Jemaima selain bapa mereka. Kalau ikutkan anak perempuan saya susah nak rapat dengan orang tapi dengan Aidil senang saja.

"Mungkin Aidil ada aura budak-budak," jelasnya yang sebelum ini terbuka mendedahkan hubungan 'cinta' antara mereka yang dilihat kini mulai serius.

Sebelum ini, ada juga peminat bertanyakan Fasha mengenai tarikh pernikahan menerusi sesi soal jawab di Instagram, namun pelakon itu dengan santai menjawab dalam nada gurau tentang status janda hot Malaysia yang dimilikinya.

Ehem, mesra dan 'sweet' juga aksi Fasha dan Aidil ni kan? Kalau dah bahagia bersama dan berjumpa dengan orang yang sesuai serta rapat dengan anak-anak, apa tunggu lagi?

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ALTIMET AKUI SUDAH BERKAHWIN 15 TAHUN LALU, TIADA NIAT MENIPU

"Ya, saya sudah berumah tangga sejak 15 tahun lalu. Saya kongsikan perkara ini ketika konsert terakhir saya hanya buat peminat yang menyokong saya selama ini kerana selepas ini saya pun sudah tiada lagi dalam industri.

"Sebelum ini orang kata saya menipu tapi sebenarnya saya simpan hal peribadi saya kerana tujuan saya dalam industri sebelum ini hanyalah untuk menjaja lagu dan nyanyian.

"Selepas ini saya akan meluangkan masa saya lebih buat isteri dan tiga orang anak saya," demikian kata penyanyi rap, Altimet yang mengakui dirinya sudah mendirikan rumah tangga sejak 15 tahun lalu dan telah dikurniakan tiga orang cahaya mata.

Menurut laporan Hlive, Altimet memberitahu yang dia sudah bersedia untuk mendedahkan mengenai hal peribadinya. Mengulas mengenai konsert 'The Last Altimet Show' yang berlangsung pada 16 Februari lalu, Altimet lega kerana ia sudah selesai.

Klik untuk gambar besar

"Alhamdulilah, bukan sahaja puas hati tetapi saya rasa lega apabila konsert yang saya rancangan selama ini selesai dengan baik.

"Saya akan tutup karier saya selepas ini dan tidak akan menerima mana-mana tawaran nyanyian lagi. Terima kasih kepada yang hadir menonton konsert saya," ujarnya.

'The Last Altimet Show' menghimpunkan 29 orang penyanyi terkenal tanah air seperti Joe Flizzow, Hazama, Sonaone, Tomok, Aizat dan ramai lagi.

Dengan dua puluh enam buah lagu yang dicipta Altimet dan kerjasama dengan artis-artis lain dipersembahkan dalam konsert selama lebih dua jam itu.

www.myartis.com / Sumber & foto: Astro Gempak & Instagram Altimet

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TEPATI RAMALAN - FAD BOCEY JUARA SUPER SPONTAN XTRAVAGANZA

Tahniah kami ucapkan kepada pelawak dan penyampai radio ERA, Fad Bocey yang menepati ramalan apabila diumumkan sebagai juara Super Spontan Xtravaganza (SSX).

Fad yang merupakan anggota kumpulan 'Lobster Leleh' berjaya membawa pulang hadiah wang tunai sebanyak RM100,000 dan trofi.

Manakala gelaran naib johan menjadi milik Izzue Islam sekali gus memenangi wang tunai sebanyak RM50,000 berserta trofi.

Sementara itu, Achey Bocey menduduki tempat ketiga dan membawa pulang wang tunai RM25,000 beserta trofi.

Atu Zero, Joey dan Shahrol Shiro terpaksa berpuas hati berada di tempat keempat, kelima dan keenam serta membawa pulang wang tunai sebanyak RM5,000 setiap seorang.

Klik untuk gambar besar

Berbeza dengan pentas mingguan sebelum ini, SSX akhir menyaksikan pertarungan antara peserta bersaing secara individu untuk meraih gelaran juara.

SSX dihoskan oleh Datuk AC Mizal dan Amir Raja Lawak pula bertindak sebagai 'pengacau' atau 'batu api'.

Minggu akhir SSX menampilkan Ayda Jebat sebagai komentator jemputan bersama komentator tetap, Datuk Afdlin Shauki dan Adibah Noor. SSX turut dimeriahkan dengan persembahan pembukaan oleh Ismail Izzani.

Pentas akhir SSX bersiaran secara langsung dari Dewan Percubaan Universiti Putra Malaysia (UPM), Serdang.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI HAMIL 7 BULAN ANAK KEEMPAT - ADIRA TAK RANCANG TAMBAH ZURIAT LAGI LEPAS BERSALIN

Penyanyi Adira atau nama penuhnya Siti Adira Suhaimi, 31, mengesahkan dia kini hamil anak keempat dengan usia kandungan tujuh bulan dan dijangka bersalin pada hujung September depan.

Kata Adira, dia juga tidak merancang untuk menambah cahaya mata lagi selepas bersalin nanti disebabkan tiga anak sebelumnya dilahirkan menerusi kaedah pembedahan atau 'czer'.

"Saya anggap semua ini rezeki. Terus terang saya memang suka anak ramai. Saya suka ramai-ramai di rumah. Saya sudah ada anak perempuan dan lelaki, Alhamdulillah.

"Saya pun dah tak kisah kalau tak mengandung lagi selepas ini sebab perancangan saya nak beranak sebelum umur 30. Tapi, terlepas lagi satu selepas umur 30. Alhamdulillah ini tetap rezeki, tapi mungkin setakat empat ini saja Insya-Allah.

"Saya memang tidak ada perancangan itu sebab saya bersalin pun semuanya 'czer', jadi mungkin setakat empat saja yang mampu. Selepas ini saya akan sibuk untuk membesarkan mereka saja. Biar kecil serentak, biar besar serentak," ujarnya.

Klik untuk gambar besar

Berkongsi mengenai kehamilannya itu, Adira juga penyanyi lagu 'Pujaan Hati' itu berkata, segalanya dipermudahkan selain tidak mengalami alahan teruk.

"Alhamdulillah, usia kandungan sudah masuk tujuh bulan. Pada mulanya saya memang tak mahu berkongsi lagi, tapi lama-lama orang tahu juga. Alhamdulillah, semuanya dipermudahkan dan mengandung kali ini pun macam sebelum ini juga. Tidak ada alahan teruk, makan okay dan masih boleh bekerja.

"Cuma mungkin saya rasa disebabkan faktor umur. Tahun ini saya sudah 31 tahun, jadi ada rasa penat sikit berbanding awal-awal dulu. Kalau dulu mungkin masih muda, tapi sekarang sudah 31 tahun.

"Jadi, bezanya tenaga itu lain daripada mengandungkan anak nombor satu, dua dan tiga sebelum ini. Tapi, keseluruhan memang alhamdulillah okay. Masih boleh bekerja, tidak ada alahan dan semua dipermudahkan," kata isteri kepada Datuk Red itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HADAPI BUAT PERTAMA KALI AGAK SUSAH..." - SHUIB PERSIAPKAN DIRI SAMBUT RAMADAN & RAYA TANPA ARWAH SITI SARAH

"Kegemaran saya pada bulan puasa adalah pajeri nanas, arwah tahu masak makanan kegemaran saya. Hendak hadapi buat pertama kali agak susah, anak-anak kekuatan saya dan mereka teruja hendak berpuasa penuh," ujar pelawak dan usahawan Shuib Sepahtu yang kini sedang mempersiapkan diri menyambut Ramadan bersama anak-anak buat kali pertama tanpa Allahyarham isterinya, Siti Sarah yang meninggal dunia akibat COV1D, Ogos tahun lalu.

Tambahnya, paling terkesan sudah pasti Aidilfitri kelak yang hanya diraikan bersama anak-anak iaitu Uwais Alqarni, 11; Dzahira Talita Zahra, 9; Ariq Matin, 7 dan Ayash Affan yang berusia tujuh bulan.

Dalam pada itu, Shuib mengaku sedang berkawan dengan seseorang, namun, bukan dalam kalangan penggiat industri seni. Shuib bagaimanapun enggan mengulas perkara itu, sebaliknya, menyerahkan urusan jodoh kepada Allah SWT.

Klik untuk gambar besar

"Soal sudah buka pintu hati, saya tidak boleh komen. Dalam hidup, banyak benda yang kita tak jangka berlaku, berlaku. Macam kehilangan arwah (Allahyarham Siti Sarah Raissuddin) pergi dengan mengejutkan. Jadi, saya harapkan Allah SWT berikan yang terbaik untuk saya dan anak-anak," katanya.

Berhubung beberapa artis wanita yang dikaitkan dengan dirinya sebelum ini, Shuib, 38, tidak memandang serius. Malah, dia menganggap ia sekadar hiburan: "Saya anggap orang ambil berat pasal saya. Namun, di pihak saya sendiri, masih okay lagi (hidup sendiri)," katanya.

Sementara itu, Shuib telah pun mengotakan janji menyiapkan rumah kepada dua mangsa kebakaran iaitu Halimah Mayin, 61 dan Siti Hawa Hamat, 72, selepas kediaman mereka hangus dalam kejadian pada 13 Februari, tahun lalu. Shuib menyerahkan dua rumah baharu yang dibina kepada mangsa kebakaran di Kampung Alor Bakat, di sini.

Shuib berkata, arwah isterinya antara individu yang beriya-iya mahu menyiapkan rumah baharu itu dan suka melakukan kerja kerja kebajikan. Tambahnya, atas inisiatif itu, pihaknya bersama Syarikat Bubblebee Sdn Bhd akan menubuhkan sebuah yayasan bagi melaksanakan kerja kebajikan.

"Yayasan ini akan digerakkan selepas Aidilfitri kelak. Sepatutnya, arwah jadi Yang Dipertua (YDP), tetapi kita tetap teruskan projek yayasan ini yang menjadi impian arwah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INILAH WAJAH ISTERI SAYA" - ROSLIN HASHIM

Wajah isteri Roslin Hashim iaitu Rahayu Rosli, dalam majlis persandingan di Ukay Perdana, semalam.

Untuk info, mereka berdua telah bernikah pada 28 Disember2011 dalam majlis yang sederhana. Sebelum ini, Roslin pernah berkahwin dan bercerai dua kali dalam masa yang cukup singkat atas sebab-sebab peribadi.

Harapan kita, moga kali ini perkahwinannya akan berkekalan hingga ke anak cucu. Amin..!

Klik untuk imej besar...


"SAYA TETAP ANGGAP ZARINA KAWAN BAIK" - FATHIA

Berhubung persahabatannya dengan Zarina Anjoulie yang dikatakan sudah 'dingin' selepas membawa haluan masing-masing pada akhir September lalu yang sebelum ini pernah rapat, pelakon kontroversi, Fathia Latiff menafikan dan berkata, dia mempunyai alasan tersendiri apabila terpaksa menjarakkan diri daripada pelakon kontroversi itu.

"Sebagai kawan, Zarina sangat baik apabila mempertahan dan banyak membantu ketika saya berdepan pelbagai kecaman masyarakat.

"Cuma, ketika ini, saya mahu kembali fokus dengan kerjaya seni. Jadi saya terpaksa mengehadkan pergaulan untuk memastikan fokus tidak terganggu.

"Saya minta maaf jika ada yang kurang senang dengan cara saya ini. Berilah saya ruang untuk perbetulkan diri dan membina semula hidup selepas apa yang berlaku," katanya.

Klik untuk gambar besar

Pelakon yang dikenali menerusi drama 'Ariana Rose' itu berkata, biar apa juga tanggapan umum terhadap persahabatan mereka, dia tetap menghormati Zarina.

"Ramai yang selalu salah anggap terhadapnya, namun terserah kerana setiap orang mempunyai pandangan tersendiri. Orang luar tidak faham kerana mereka hanya menilai daripada apa yang dilihat.

"Tiada siapa yang tahu apa sebenarnya yang kami lalui. Saya tetap menganggap Zarina sebagai kawan baik, malah kami masih berhubung menerusi aplikasi WhatsApp," jelasnya.

Fathia tidak menafikan, kesibukannya merencana kembali kerjaya seni membuatkan dia tidak mempunyai banyak masa untuk diluangkan bersama Zarina.

"Dulu saya banyak masa lapang untuk keluar bersama Zarina kerana tidak berlakon. Tetapi, sekarang masa saya agak terbatas apabila kembali sibuk di lokasi penggambaran," ujarnya.

Akhir September lalu, hubungan dua sahabat ini dikatakan renggang apabila Zarina cuba mengelak setiap kali ditanya peminat mengenai Fathia.

Menerusi Insta Story, Zarina pernah memberi bayangan hubungan mereka tidak baik dan enggan lagi dikaitkan dengan Fathia.

Andaian itu diperkuatkan lagi apabila Fathia turut memadam sejumlah gambar di Instagram, termasuk foto bersama Zarina.

Dalam perkembangan lain, Fathia kini sibuk dengan penggambaran telefilem, 'Kipas Belum Mati' arahan Azmi Hatta dan ia adalah produksi pertama dibintanginya selepas setahun tidak berlakon ekoran pelbagai kontroversi yang dilaluinya.

Telefilem terbitan Zeel Production itu turut menampilkan Nad Zainal, Nor Syuhaida Abd Razak (Dottie), Aidit Noh, Bob Yusof, Siti Elizad dan Aman Aziz.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAIYAN TRISHA BERI CALL & MESEJ ISTIMEWA - BEN AMIR AKUI RAPAT, NAFI BERCINTA

Sebelum ini timbul gosip kononnya pelakon Ben Amir dan Daiyan Trisha mempunyai hubungan istimewa selepas mereka dilihat berdua-duaan menikmati santapan pagi bersama di sebuah kafe sekitar Damansara.

Lebih menarik, Ben dan Daiyan juga tidak ketinggalan memuat naik gambar makanan yang dijamah mereka dengan kapsyen seakan bertentangan. Menguatkan lagi tentang kisah hubungan mesra mereka, kedua-dua juga difahamkan telah mengikuti akaun Instagram masing-masing.

Bagaimanapun gosip berkenaan telah dinafikan oleh pelakon drama 'Sweet Dreams' itu. Jelas Ben, dia menganggap Daiyan sebagai rakan industri.

"Kami kawan rapat, kita dalam industri yang sama dan saya pun banyak belajar daripada dia. Buat masa sekarang saya pun masih kenal-kenal je dengan dia. Belum serius bercinta... kita masih nak kenal antara satu sama lain," katanya.

Klik untuk gambar besar

Sementara itu, Ben Amir melahirkan rasa syukur dan terima kasih atas ucapan tahniah daripada orang ramai selepas memenangi Anugerah Bintang Popular Berita Harian 33 (ABPBH33) menerusi kategori Pelakon TV Lelaki Popular yang berlangsung pada Jumaat lalu.

Malah Ben atau nama sebenar Muhammad Amir Sabaruddin, 30, berkata dia turut menerima ucapan istimewa daripada Daiyan melalui panggilan telefon.

"Ini satu penghargaan untuk saya yang sudah lama berlakon. Tapi bagi saya ia adalah satu permulaan kerana banyak lagi watak yang saya inginkan. Daiyan Trisya pun ada ucap tahniah, sweet... dia ada call dan text," ujarnya.

www.myartis.com / Sumber & foto: mStar, Instagram Ben Amir & Daiyan Trisha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARI KE-4 - ISTERI BLACK MASIH TERIMA RAWATAN DENGGI

Rasanya ramai yang sudah tahu bahawa isteri penyanyi Black Hanafiah, iaitu Naquia Yasirah mengidap demam denggi baru-baru ini. Meskipun mendapat rawatan awal di di Columbia Asia Hospital, Setapak, Kuala Lumpur, namun rawatannya memakan masa untuk sembuh.

"Hari ke 4 jumpa doktor Hospital Columbia #denggi arini mak mertua teman.. harap #nyawa @ciraakhairi kembali pulih dengan cepat.. amin," ujar Black melalui laman sosialnya.

Hari 4, masih terima rawatan di hospital
Klik gambar untuk size besar

Black berkampung bersama keluarga menjaga isterinya Naquia

Laporan doktor mengenai perkembangan isteri Black

Hari pertama masuk hospital

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


YUSOF HASLAM TAWAR AARON AZIZ BERLAKON FILEMNYA SELEPAS 'DIBUANG' SYAMSUL: "SAYA AMBIL DIA KEBETULAN SAHAJA... BUKANNYA SEBAB NAK BALAS DENDAM KE APA"

Semua sedia mengetahui mengenai pelakon Datuk Aaron Aziz dimana dia mengesahkan tidak terlibat lagi dalam filem 'The Original Gangster' arahan pengarah terkenal, Syamsul Yusof.

Bagaimanapun, Aaron enggan mendedahkan punca dia dibuang kerana tidak mahu membuka aib sesiapa.

Meskipun begitu, Aaron telah menerima rezeki lain apabila ditawarkan peluang berlakon oleh pengarah dan penerbit Datuk Yusof Haslam dalam filem terbaharu terbitan produksinya Skop Productions.

Jelas Yusof, beliau mengambil Aaron  berlakon adalah secara kebetulan apatah lagi pelakon itu digugurkan dan tiada niat lain.

"Sebenarnya pada ketika itu memang tengah mencari pelakon watak penjahat, bila Aaron beritahu dia digugurkan dan hilang kerja jadi saya ambil dia yang kebetulan ada masa lapang ketika itu.

Klik untuk gambar besar

"Tak ada isu mengenai Syamsul gugurkan Aaron dan saya ambil dia, ini secara kebetulan sahaja. Kita perlukan watak penting. Watak itu pula sesuai dengan dia. Saya tak nak orang salah faham.

"Benda ini tiada niat, Syamsul itu anak saya jadi tak ada isu, saya sayang anak saya. Saya bukannya ambil Aaron sebab nak balas dendam ke apa. Demi Allah tiada (niat) itu," katanya.

Dalam pada itu, Yusof memaklumkan, dia tidak mahu mengambil tahu mengenai kemelut melanda antara Aaron dan anaknya, sebaliknya mendoakan yang terbaik buat mereka.

"Bagi saya mungkin ada salah faham antara dia dan Syamsul. Saya tak pasti apa sebab dia digugurkan. Saya tak mahu menggores hati anak saya dan orang lain yang terlibat. Saya ambil Aaron dengan cara profesional tanpa prejudis.

"Terus terang saya sentiasa mendoakan yang terbaik untuk anak dan menantu saya… begitu juga dengan Aaron. Industri ini kecil sahaja pusing-pusing akan jumpa balik," ujarnya.

Sementara itu, Yusof mengakui sedih apabila ada yang berkata mahu memboikot filem arahan Syamsul kerana kemelut rumah tangganya dengan isteri pertama, pelakon Puteri Sarah Liyana.

"Terus terang saya sebagai bapa sedih apabila ada orang kata nak boikot filem Syamsul, bagi saya tiada adil. Masalah peribadi itu peribadi, kerja itu kerja.

"Saya kalau boleh tak nak orang ramai boikot filem Syamsul kerana beberapa isu, itu masalah perbadi dia bagi saya. Kalau ada karya yang baik kita sokong tanpa mengira siapa dia," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EMPAT ANGGOTA VE UNDUR DIRI, ENGGAN JADI RACUN - ZAF HARAP SEMUA BERLAPANG DADA

Menerusi sidang media baru-baru ini,  anggota VE iaitu Cham, Adeep Nahar, Hakim dan Fakhiz telah membuat keputusan berundur daripada VE rentetan kontroversi membabitkan nama kumpulan itu.

Adeep berkata, keputusan itu bukan mudah dibuat, namun mereka enggan menjadi racun sekali gus berebut nama kumpulan itu.

"Selepas penggunaan nama VE dipersoalkan bekas anggotanya, lebih baik kami berundur untuk tidak meneruskan kemelut ini. Kita semua sudah besar dan dewasa, malu untuk terus berbalah mengenai nama kumpulan," katanya.

Dalam pada itu, ketua kumpulan yang juga anggota asal VE iaitu Zaf mendakwa apa yang disampaikan anggota VE yang sudah berundur itu dalam sidang media tersebut tidak memberi gambaran penuh semua perkara yang berlaku.

Klik untuk gambar besar

Zaf atau nama sebenarnya Zafri Nazaruddin dalam satu kenyataan berkata, sesetengah kenyataan mereka itu juga berunsur tohmahan terhadapnya dan menjatuhkan maruah, reputasi peribadi dan profesionalisme dirinya.

"Dalam kenyataan sebelum ini, saya hanya minta mereka untuk maju dalam industri muzik sebagai sebuah kumpulan dengan nama baharu. Seperti diberitahu dalam laman sosial saya tempoh hari, selama 11 minggu saya mengikuti persembahan mereka.

"Apa yang saya nampak, mereka mengetengahkan konsep, cara persembahan, idea dan cara nyanyian mereka tersendiri maka sesuailah mereka mengorak langkah sebagai kumpulan baharu. Ia bukan berkaitan cerita layak atau tidak.

"VE adalah VE, biarlah VE kekal dengan cara dan konsep yang terbina sejak 25 tahun dulu. Mereka adalah sebuah kumpulan yang boleh menjadi lebih gemilang di persada seni dengan cara sendiri," katanya.

Disamping itu, Zaf turut mengucapkan terima kasih buat empat rakannya itu kerana bersama-sama dengan VE bermula pada 2020 hingga 5 Disember lalu.

Sejurus tamat menyertai Gegar Vaganza 9 (GV9), baru-baru ini, Zaf juga mahu melihat mereka berempat mampu maju sebagai sebuah kumpulan baharu dalam industri muzik.

Pada masa sama, Zaf berharap kisah mereka tidak meleret-leret dan terus berbalas kenyataan yang akhirnya hanya memalukan dan merugikan mereka semua.

"Semoga kita semua berlapang dada dan terus maju demi kerjaya masing-masing," katanya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENGAMUK TAK DAPAT KELUAR - ZARINA TABAH JAGA ANAK MASA PKP

"Azil kerap berkeras mahu keluar kerana sudah terbiasa dengan rutinnya membeli barang sendiri sebelum ini. Dia tidak mahu kami yang pergi belikan untuknya.

"Jika dihalang, dia akan mengamuk dan mula mencederakan dirinya. Ketika itu saya perlu memujuknya dengan betul dan menerangkan mengenai bahaya di luar sana," demikian kata Zarina Zainuddin susulan perlaksanaan Perintah Kawalan Pergerakan (PKP), yang mencabar kesabarannya mengawal dua anak yang menghidap autism iaitu Azil dan Azal.

"Saya terpaksa melakukan pelbagai helah untuk memastikan mereka tidak di luar dan kekal duduk di rumah memandangkan mereka kurang faham mengenai situasi yang sedang berlaku di luar.

"Seboleh-bolehnya saya tidak mahu mereka bosan duduk di rumah dan melakukan sesuatu. Biasanya, saya akan suruh mereka buat kerja bersihkan rumah. Kami juga lakukan aktiviti seperti bermain badminton di halaman rumah," tambahnya dipetik sebagai berkata pada Harian Metro

Walaupun golongan autisme ada kelonggaran ketika tempoh PKP, namun Zarina lebih suka jika mereka duduk di rumah dengan melakukan pelbagai aktiviti bersama. Bagaimanapun, sekali sekala Zarina akan membawa mereka keluar sekitar kawasan rumah dengan memakai penutup muka, mencuci tangan dan menjaga kebersihan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAD KAHWIN MIZZ NINA ALA JEPUN...

Jika Zed Zaidi memilih tema Facebook sebagai rekaan kad kahwinnya, kini tiba giliran Mizz Nina dan Noh Hujan pula mengetengahkan rekaan kad kahwin mereka. Apa yang menarik, kad tersebut direka ala kimono, iaitu pakaian traditional orang Jepun.Difahamkan,mereka berdua akan bernikah pada 1 Julai 2011 ini dengan wang hantaran RM11,000 beserta mas kahwin RM888.88. Moga selepas perkahwinan itu nanti, Mizz Nina dan Noh akan terus sukses dan berubah menjadi artis yang lebih baik... Aminnn...!Klik untuk imej besar...(\__/)(='.'=)(")_(")www.myartis.com 2011


SERING DITANYA SOAL ANAK - HAFIZ SUIP AKUI TERTEKAN

Hafiz Suip juga nampaknya tidak dapat lari daripada menjawab soalan bagi pasangan yang baru mendirikan rumah tangga iaitu berkaitan cahaya mata.

Kata Hafiz, kedua-dua belah pihak keluarganya yang sering bertanya perkara berkenaan kadang-kala membuatkannya tertekan.

"Biasalah sudah kahwin bila nak ada anak, ibu bapa saya pun asyik bertanya dan ingin cucu segera tapi setakat ini belum ada rezeki lagi. Insya-Allah, doakan yang terbaik kerana saya memang nak anak cepat," ujarnya dipetik sebagai berkata

Sementara itu, ketika ini Hafiz juga masih tinggal bersama keluarga mertua selepas mendirikan rumah tangga. Kata Hafiz, apa yang dilakukannya ketika ini adalah untuk memberi ruang kepada isterinya agar benar-benar bersedia sebelum mereka tinggal bersama.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Sekarang saya tinggal dengan keluarga mertua untuk bagi masa dan ruang kepada isteri agar benar-benar bersedia sebelum kami tinggal berasingan.

"Saya ada rancang untuk duduk sendiri lepas kahwin, tapi saya kena faham juga dia agak rapat dengan ibunya. InsyaAllah bagi masa dia tinggal dengan keluarga setahun sebelum kami berpindah ke rumah sendiri," katanya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"GETTING BETTER" - NAD ZAINAL KONGSI PERKEMBANGAN TERKINI ANAK DISERANG EKZEMA

"Inilah gambar before after Som after ke Klinik Jaya Tapah. Getting better #somdaneczema #eczemajourney," tulis pelakon Nad Zainal yang memaklumkan anak perempuannya, Budi Kalsom diserang masalah penyakit kulit, Ekzema.

Nad atau nama sebenarnya, Farah Nadia Zainal Abidin berkongsi berita tersebut menerusi laman Instagram. Malah, pelakon drama bersiri 'Dendam Seorang Isteri' ini turut memuat naik foto sebelum dan selepas Kalsom mendapatkan rawatan.

Pelakon itu bagaimanapun bersyukur apabila memaklumkan Som kini kian beransur baik. Menerusi ruangan komen, rata-rata peminat mendoakan agar Kalsom cepat sembuh dan pulih seperti sedia kala.

Klik untuk gambar besar

"Sian som. Mommy kene kuat." - "Alhamdulillah kembali ok.. anak saya pun eczema.. melepuh2 kulit mcm melecur.. Nad boleh try Dr Ko Skincare Specialists juga.. pergi HQ di Klang.. terbaik.." - "Pedih tu," antara komen-komen netizen.

Untuk makluman, Nad telah mendirikan rumah tangga bersama Muhammad Faliq Amirullah pada 18 Disember 2015. Hasil perkongsian hidup, pasangan ini dikurniakan dua orang cahaya mata bernama Fahad Ibrahim, 6 tahun dan Budi Kalsom, setahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 GAMBAR - NAD ZAINAL KINI SAH ISTERI MUHAMMAD FALIQ

Meskipun tidak mengundang pihak media, namun pernikahan pelakon Nad Zainal, 25, dengan Muhammad Faliq Amirudin, petang semalam tetap berjalan dengan lancar. Mereka bernikah secara tertutup di The Roof Garden Hotel, Bukit Jelutong, Shah Alam, Selangor.

Untuk info, Muhammad Faliq menikahi Nad dengan hanya sekali lafaz sahaja. Mereka dinikahkan oleh bapa Nad sendiri iaitu Zainal Abidin Abu.

Dalam majlis itu, pengantin lelaki menyerahkan mas kahwin RM300. Bagaimanapun, butiran lain telah dirahsiakan.

"Alhamdulillah semuanya berjalan seperti dirancang. Terima kasih kepada semua yang hadir memeriahkan majlis," ujar Nad dipetik sebagai berkata ketika majlis resepsinya.

Difahamkan, mereka berdua masih belum merancang untuk berbulan madu.

Tahniah diucapkan!

Photo by : @teddyfilm.co & Nad IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SEBELUM INI MACAM HIDUNG MICHAEL JACKSON" - PEMINAT SUKA HIDUNG LANA NODIN YANG TERKINI, NAMPAK 'NATURAL'

"Actually saya lagi suka hidung yang sekarang ni. Nampak natural & tak nampak macam buat plastic surrgey pun. Hebat gila doctor ni. Compare to sebelum ni macam hidung MJ (Michael Jackson)," demikianlah komen peminat memuji hidung pelakon Lana Nodin yang sekarang.

Dalam pada itu, Lana tampil membalas komen berkenaan dengan berkata hidung sebelum ini buruk kerana telah terkena jangkitan kuman.

"Hidung tu infection, MJ pun kena infection pasal tu hidung dia macam tu," ujar isteri kepada Mohd Daud McKienzie itu.

Selain pujian, ada juga yang bertanya, adakah Lana akan berasa sakit jika hidungnya itu digosok dengan kuat.

Jawab Lana: "Sekarang tak boleh ganas-ganas lagi tunggu tiga bulan baru boleh gosok-gosok. Sekarang just biasa-biasa saja masih lembut.".

Klik untuk gambar besar

Kemudian, Lana turut memberitahu yang dia juga akan membuat perbandingan rupa hidungnya sebelum dan selepas dalam bentuk video.

Sebelum ini, menerusi muat naik terbaru di laman Instagram, ibu kepada dua cahaya mata ini menunjukkan kondisi terkini hidungnya itu ketika berada di sebuah pusat perubatan. Melihat pada video yang dikongsikan, doktor memeriksa keadaan hidung baharu Lana selepas luka pembedahan sembuh.

Setelah menjalani pembedahan membetulkan hidung tidak lama dahulu, Lana yang sebelum ini memaklumkan bahawa dia gembira kerana proses tersebut berjalan lancar dan tidak merasai sebarang kesakitan itu nampaknya menerima komen positif apabila ramai peminat memuji keelokan hidung pelakon itu yang baharu.

Terdahulu, Lana memaklumkan pembedahan kali keempat dilakukannya menggunakan tulang rusuk berbanding silikon atau plastik kerana sering terkena jangkitan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SELEPAS MENEMPUHI FASA PERIT ITU, SAYA BANYAK BELAJAR" - TAUKE

"Alhamdulillah, rumah tangga saya kembali pulih seperti biasa. Saya akui ia merupakan satu ujian besar. Ketika itu, rumah tangga kami di ambang perpisahan. Waktu yang sama, saya menempuhi dua perkara iaitu terlibat dengan program Maharaja Lawak Mega dan menghadapi masalah rumah tangga.

"Selepas tamat program, saya berbincang secara baik dengan isteri dan dapat menyelesaikan masalah yang timbul," kata pelawak kelahiran program realiti Raja Lawak, Tauke atau nama sebenarnya Zamatul Amri Zakaria, 43, yang bersyukur kerana dapat menempuhi fasa sukar perkahwinan dan menyelesaikannya dengan baik.

Pernah menghadapi masalah rumah tangga pada awal tahun ini, Tauke mengakui kontroversi terbabit memberikan banyak pengajaran kepada dirinya. Tambah ahli kumpulan 'Jambu' dan 'Tamanz' ini, dia belajar untuk tidak menghebahkan masalah rumah tangga di laman sosial.

Klik untuk gambar besar

"Sebelum ini, isteri pernah berkongsi masalah di laman Instagram dan saya juga begitu. Dahulu, jika ada yang saya tak puas hati, saya akan berkongsi perkara terbabit tetapi dalam cara yang kurang jelas berunsurkan sindiran. Selepas menempuhi fasa yang perit itu, saya banyak belajar.

"Bagi saya, masalah rumah tangga tidak perlu dikongsi di laman sosial. Suami isteri seharusnya menyelesaikan ia dengan cara yang betul seperti berbincang. Kadangkala wujud masalah komunikasi tetapi jika perbincangan dari hati ke hati diluahkan oleh suami isteri dan sama-sama membuang rasa ego, Insya-Allah semuanya akan kembali pulih," katanya.

www.myartis.com / Sumber & foto: Astro Gempak & Instagram Tauke Jambu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB BERSYUKUR HAJAT ARWAH SITI SARAH BINA RUMAH BARU UNTUK MANGSA KEBAKARAN TERTUNAI

"13 Februari 2021 #ThrowBack. Ibulah yang paling semangat nak sangat bantu dua keluarga ni untuk ada rumah baru. Alhamdulillah harini Daddy dan team @bubblebeemalaysia_hq akan ke Bachok Kelantan untuk penyerahan kunci. Terima kasih top management @bubblebeemalaysia_hq yang merealisasikan impian untukk melihat dua rumah ni di bangunkan.

"Ibu, Alhamdulillah, dah siap rumahnya sayang @sitisarahraissuddin," itulah tulis pelawak dan usahawan, Shuib Sepahtu yang akui gembira selepas berjaya merialisasikan hajat isterinya yang juga merupakan penyanyi, Allahyarham Siti Sarah Raissudin untuk membina dua buah rumah baru buat keluarga yang terkesan akibat musibah kebakaran yang berlaku di Bachok, Kelantan pada Febuari tahun lalu.

Menurut Shuib, sewaktu musibah tersebut baru berlaku, arwah isterinya merupakan individu yang paling bersemangat untuk membantu keluarga-keluarga hilang tempat berteduh ini.

Menerusi entri yang sama, Shuib turut berkongsi klip-klip video lama sewaktu dia dan Allahyarham Siti Sarah menziarahi tapak perumahan yang hangus dijilat api itu. Dikesempatan itu juga, Shuib turut merakamkan ucapan penghargaannya buat semua pihak yang telah berkerjasama bagi memastikan projek tersebut dapat direalisasikan.

Klik untuk gambar besar

Terdahulu, insiden kebakaran tersebut telah berlaku di Kampung Alor Bakat, Bachok, Kelantan sehingga menyebabkan dua buah keluarga hanga tinggal sehelai sepinggang.

Menjengah di ruangan komen, rata-rata netizen turut tumpang gembira selain turut mendoakan agar Shuib akan sentiasa dimurahkan rezeki.

"Murah rezeki awak dunia akhirat." - "Sentiasa mengalir pahala arwah." - "Semoga dimurahkan rezeki berlipat kali ganda." - "Ya Allah, Shuib. Sungguh mulia hati arwah. Semoga arwah berbahagia di syurga." - "Ya, Allah, pahala jariah tak putus-putus buat Sarah. Bahagianya, mewah arwah disana," antara komen-komen netizen di Instagram.

KLIK VIDEO DIBAWAH UNTUK UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


37 FOTO - KEK 13 KAKI DENGAN 7,777 KRISTAL HIASI RESEPSI MAWAR & RAF

Majlis resepsi pelakon jelita, Mawar Rashid dan Raden Ahmad Faizal Datuk Yaakob atau lebih dikenali sebagai Raf Yaakob telah berlangsung secara tertutup di Pusat Konvensyen Sime Darby, Bukit Kiara malam semalam.

Majlis serba indah yang bertema 'Dekorasi Enchanted Garden' itu mendapat sentuhan daripada perancang perkahwinan Glamweddings by Rizalman.

Dalam majlis tersebut, Mawar atau penuhnya Wan Mawar Shaputri Dato' Wan Abdul Rashid itu kelihatan anggun dalam persalinan rekaan Putra Aziz daripada Cosry dengan wajahnya disolek oleh Ramzamode, rambut (Syuk Qadir) dan henna (Lea Henna).

Sementara itu, Raf yang merupakan adik kepada penyanyi dan chef selebriti terkenal, Dato’ Fazley Yaakob itu turut mengenakan sut rekaan Cosry.

Klik untuk gambar besar

Seramai 600 tetamu yang terdiri daripada keluarga dan kenalan rapat kedua belah keluarga mempelai diundang pada majlis tersebut. Turut hadir ialah ibu Raf, Datin Umi Kalsum Abd. Latib dan ibu Mawar, Datin Marinee Abdullah.

Lebih istimewa Ketua Pereka Kek SukaSucre Bistro, Azrene menyediakan kek diberi nama, Enchanted Rose dengan setiap satu lapisan bertakhta kristal Swarovski yang diletakkan di atas juraian lampu gantung mewah.

Lapisan kek yang menggunakan sebanyak 7,777 biji kristal dengan ketinggian 13 kaki itu sekali gus menjadikan ia sebagai kek perkahwinan tertinggi pernah dihasilkan sepanjang sejarah resepsi persandingan di Malaysia.

Pasangan itu selamat dijabkabulkan dengan sekali lafaz tepat jam 3.20 petang di Hotel Royale Chulan, pada 9 November lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SEBAGAI ISTERI, MUNGKIN DIA TERBAWA PERASAAN.." - ALIFF AZIZ KOMEN ISU BELLA LANTANG BERSUARA

"Saya ada cakap dengan Bella juga kita perlu hormati pendapat semua orang juga, setiap orang berhak menyatakan pandangan sama ada betul atau tidak itu biar Allah saja yang tahu. Mungkin dia sebagai isteri terbawa dengan perasaan dan saya menganggap ia just a pinch of salt.

"Saya hanya tawakkal, anggap setiap apa yang terjadi dalam kehidupan kita adalah susunan daripada Allah," kata bintang Gegar Vaganza 8 (GV8), Aliff Aziz yang menyifatkan tindakan isterinya, Bella Astillah yang lebih lantang bersuara di media sosial setiap kali datang serangan dari netizen sebahagian daripada mainan perasaan.

Terdahulu, di media sosial terutamanya Twitter, Bella menjadi individu paling lantang bersuara setiap kali netizen mengecam, mengkritik atau tidak berpuas hati dengan persembahan Aliff di pentas GV8.

Jelas Aliff, sebagai isteri, Bella lebih bersikap melindungi dan barangkali enggan melihatnya tertekan setiap minggu apabila muncul kata-kata tidak manis dari netizen. Dalam pada itu, Aliff tampil mengulas mengenai pandangan segelintir pihak yang menganggap kemaraannya ke pentas akhir GV8 tidak layak.

"Ini semua rezeki Allah dah tentukan. Orang kata anak emas, ada kata favouritisme tapi semua orang punyai pendapat sendiri dan perlu hormati, sama ada betul atau tidak Allah saja yang tahu. Tapi bagi saya apa yang Allah dah susun ni kita bersyukur dan saya cuma harap semua orang tenang-tenang saja insya-Allah.

Klik untuk gambar besar

"Tak perlu gaduh-gaduh, apa yang terjadi Allah dah susun. Mungkin rezeki saya kali ini, saya pun tak jangka sebenarnya. Ramai yang hebat-hebat Masya-Allah," ulasnya.

Malah, ketika ditanya mengenai lagu 'makanan' yang diberi untuk pentas akhir pada Ahad ini, Aliff yang bakal menyanyikan lagu 'Sampai Syurga' (Faizal Tahir) dan 'Dealova' (Once) berduet bersama Hafiz Suip itu menganggap ia subjektif.

"Masya-Allah, pada komen yang baik atau tidak baik, terima kasih banyak-banyak kerana memberi input. Setiap orang punyai pendapat sendiri dan saya menghormati semua seperti saya katakan sebelum ini. Tetapi saya harap untuk pentas akhir ini bersama-sama kita tenang-tenangkan diri kita dan sama-sama buka minda dan hati kita untuk enjoy konsert final nanti.

"Soal makanan atau tidak itu subjektif kepada semua orang. Macam lagu pada malam konsert separuh akhir ada yang rasakan lagu Taufik Batisah (Sesuatu Janji) itu lagu mudah tapi untuk saya ada cabarannya tersendiri dan ada bahagian yang saya perlu perbaiki

"Tapi bukan untuk saya menceritakan kerana tugas saya sebagai penghibur untuk menghiburkan, apa saja masalah atau cabaran kita kena tanggung atas bahu kita sebagai penghibur. Jadi saya harap doakan yang baik-baik kepada semua bukan hanya kepada saya,"
tambahnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - IZZUE & ARIZ FORTEEN SAMBUT BIRTHDAY SERENTAK

Izzue Islam, 26, dan Ariz Lufias, 27, dari kumpulan Forteen telah menyambut hari lahir secara serentak pada 9 Jun lalu. Majlis sambutan tersebut telah diadakan di Ruang Shah Alam.

Untuk makluman, hari lahir Izzue jatuh pada 2 Jun manakala Ariz pula pada 10 Jun.

"Semalam (9 Jun) ingatkan cuma iftar dengan kawan-kawan, rupanya dorang buat surprise birthday party untuk aku dan Izzue Islam! Thank you pada yang datang and million thanks to Zulin Aziz for being the mastermind behind all of this," ujar Ariz di laman IGnya.

Kami ucapkan selamat hari lahir buat Izzue dan Ariz.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Foto: Izzue IG, Ariz IG & Zulin IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PERNAH TAKUT KERANA BERITA PALSU - SITI NORDIANA LEGA SUDAH DIVAKSIN

Penyanyi Siti Nordiana menerusi laman Instagram telah berkongsi video dia sudah pun menerima suntikan vaksin Covid-19 baru-baru ini. Siti Nordiana atau lebih mesra disapa Nana berkata, keadaannya tidak mengalami sebarang simptom yang teruk selepas empat hari menerima suntikan dos pertama vaksin AstraZeneca.

Menurut Nana, dia yang mengambil suntikan itu di Pusat Pemberian Vaksin (PPV) AstraZeneca di Universiti Malaya (UM) itu hanya mengalami sakit badan dan pening kepala. Tambah penyanyi berusia 37 tahun ini, dia ada mengambil ubat panadol namun pengambilan itu hanya ketika dirinya berada dalam keadaan sakit.

"Saya tidak mengalami simptom yang teruk tapi biasa la, ada rasa pening, sengal-sengal badan, otot dan tempat yang dicucuk itu ada rasa sakit juga. Badan pun lemau, penat dan rasa nak mengantuk... simptom yang normal kalau terima suntikan.

"Malam selepas ambil vaksin, ada rasa nak demam tapi tak demam pun. Hari ini, hari keempat dah rasa ok, hanya tinggal bisa sikit. Panadol saya ada makan tapi waktu sakit saja la. Waktu tak sakit, tak ada la saya makan. Ikut badan masing-masing," katanya.

Klik untuk gambar besar

Meninjau di ruangan komen, rata-rata netizen mengucapkan terima kasih kepada penyanyi lagu 'Angkara' itu atas perkongsian tersebut yang membuatkan mereka hilang rasa gementar.

Dalam pada itu, pelakon drama siri 'Cokelat Semanis Honey' ini mengakui dia juga pernah berasa bimbang selepas membaca berita tidak baik mengenai suntikan vaksin tersebut.

Nana dalam masa sama turut menasihati orang ramai agar tidak mudah terpengaruh dengan berita tidak sahih dan lakukan pemeriksaan dengan doktor sekiranya ingin mendapatkan lebih keyakinan.

"Sebenarnya saya pun sebelum ini takut juga nak ambil vaksin sebab dengar cerita yang bukan-bukan. Tapi kepada mereka yang takut, jangan dengar cakap orang terutama berita atau cerita tidak sahih.

"Nak lagi puas hati, tanya dan lakukan pemeriksaan kesihatan dengan doktor terlebih dahulu. Kita pun tahu kondisi diri macam mana. Alhamdulillah, saya pun pergi bila dah dapat peluang sebab ramai nak vaksin ini.

"Bila dapat peluang, jangan sia-siakan. Bapa saya pun dah vaksin manakala ibu saya pun akan ambil esok. Semua keluarga saya, Alhamdulillah dapat vaksin. Jadi, janganlah rasa takut... niat kerana Allah kerana kita buat ini untuk kebaikan diri, keluarga dan orang sekeliling serta negara," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::